ئەوەی لە زۆرێك شیكاری و شرۆڤەی جوان و ئاڵۆزو هەندێك زانستیانەی چاودێرانی سیاسی و رۆشنبیران لەمەر هەڵسەنگاندنی زەزعی كوردستان و پەیوەندی هەردوو حزبی دەسترۆیشتوی كوردستان و بیركردنەوەی سەركردەكانیان دبینین و دەخوێنینەوە, جێگەی سەرسورمانە، نەك لەبەر ئەوەی بێ ئاستن و شرۆفەكان وا نین و بەهەڵە هەلسەنگاندن دەكەن بەڵكو لەبەر ئەوەی سیاسەت و مامەڵەی ئەم دوو حزبە بەدوور لە هەموو حساباتێكی ورد و لێكدانەوەی كارلێكە سیاسیە گرنگ و یەكلاییكەرەوەكان بەرێدەكرێت و تەنها خاڵاێك لەبەرچاودەگرن وەكو كەس و سەركردە و حزب چەندیان دەست دەكەوێت و بەس و ئەوەی نزیكی ناكەونەوە و بەهیچ شێوەیەك بیری لێناكەنەوە بەرژەوەندی دەرەوەی بازنەی سودی كەسی و حزبیە. بۆیە تا ئێستا دەرئەنجام و دەركەوتەی رەفتارە كورتبینیەكانیان ئاڵۆز و تەنانەت پێشبینیكراوی خۆشیان نیە، بەڵگەی سەلمێنەری ئەمەش ئەوەیە نە دۆستایەتیان بۆ ماوەیەكی زۆر بردەكات و نەش دوژمنایەتیان و ئەوەی بەرێوەدەچێت تەنها سەرپێی و كاتیە و لەسەر هاوبەرژەوەندی حزبی و كەسیەكان لەنگەری بەستووە. بە تایبەتی لە رووی ستراتیجیەتی بیری نەتەوەیی و بەرژەوەندی باڵاو و خەتی سوور و بیری دوورمەودا ئەوەندە هەنگاو دەنێن كە تەنانەت بەرچاوی خۆیان نابینن, نەك دراسەتی رەوت و رێرەو و فاكتەر و جەوهەری پرسەكە وچۆنێتی رەفتاری گونجاو و دروستی رێبەری راستەقینەی سەركەوتن بكەن. بۆیە تەنانەت پرزانیاری وبلیمەت و شارەزاترین بیریاری سیاسی و فكری تەنانەت جیهانیش ناتوانێت پێشبینی دەرئەنجامی هەلًوێستیان لە ئایندەیەكی كورتی سیاسەتی ئەم دوو حزبە بكات و رای راستی خۆی لەمەر كردەوەكانی داهاتویان دەربرێت.\nبۆیە دەكرێت بە راشكاوی بڵێین ئەو خەتە راست و زانستیانەی سیاسەتی حزب و لایەن و دەسەڵاتدارانی ولاتانی پێكەوتوو لە سەری دەرۆن زۆر روونترە تەنانەت لەبەرچاوی نەك تەنها خەڵكەكانیان بەخۆیان بەڵكو لای چاودێرانی ئاسایی هەموو لایەك و تەنانەت كوردستانیش، بەڵام ئەوەی لە كوردستان و لای ئەم دوو حزبە و دەسەڵاتی كوردستان دەگوزەرێت بەهیچ شێوەیەكدەرئەنجام و ئایندەی پێشبینیكراو نیە و تەنانەت پرشارەزایی و لێهاتووترین كەسی چاودێری تەنانەت بیانیش ناتوانێـت شرۆفەی راستودروستی وەزعی كوردستان و پێشبینی واقعی ئایندە و دەرئەنجامی رەفتاری سیاسیەكانی بكات. تۆ تەماشای كێشەی هەڵبژاردنی سەركۆماری عیراق و نەبونی مووچەی فەرمانبەران و گرانی و نەداری و بێدەرامەتی خەڵكی كوردستان و پەیوەندی هەردوو حزب و هاوپەیمانی و جەمسەربەندی و هەڵوێست و راوبۆچوونیان لەم كاتەدا بكە و ئەوجا رەحمەت بنێرە بۆ سەركردایەتیە زۆر بە سەلیقە و زانیاری و پر لە حورمەتەكانیان.\nبۆیە، ئەوەی ئێستا لە لای خەڵك بە مەحاڵ دادنرێت و پێشبینیكراو نیە لەوانەیە لەچركەیەكدا لە لایەن ئەم دوو حزبەوە جێبەجێبكرێ و سەرجەم پێشبینی و لەیەكدان و حسابااتە سیاسیە زانستیەكان لنگەوقوچ ببنەوە و هاكازانیت دوژمنایەتی بووە دۆستایەتی و پەیوەندی نادروست بووە برایەتی و دەست لەملان و هاورێیەتیەكی ئەوتۆ كە موو نەچیّت بەبەینیاندا. بۆیە ئەمان لە پرێكدا رەفتارێك دەكەن و هەنگاوێك دەنێن بۆ هەنگاو و رەفتاری دووەم بەجێی دەهێلن بۆ خوا، بەتایبەتی لە كاتێكدا كە سەرجەمسەرە ناوچەییەكانیان فەرمان بەسەردا بكەن، ئەمان راستەوخۆ بە بەڵێ گەورەم وەڵام دەدەنەوە. هەر بۆیە بەردەوام خەڵك جگە لە نەبوونی و كەمدەرامەتی و ناجێگیری دەروونی لە دڵەراوكێ و نیگەرانی و نائارمی سیاسیی بەردەوامدا دەژێت. ئەم وەزعە بێ دەربەستیەی لە لایەن دەسەڵات و ئەم دوو حزبە هاتۆتە ئاراوە لە دەرئەنجامی كاڵا بیركردنەوە ی فەریكە سیاسیەكانی خۆ بە سەركردەزانی ئەم دوو حزبەدا هاتۆتە ئاراوە, بۆیە تەنانەت هیچ بلیمەتێكی سیاسی ناتوانێت پێشبینی وەزعی سیاسی سبەی و دوو سبەی كوردستان بكات و ئایندەی نزیكیش بخەمڵینێت. شرۆڤەی ئەو خەڵكە بە توانا و دڵاسۆز و لێهاتووەش بێ سەرئەنجام دەبێت و هیچ پ]شبینیەكی راستی لێهەڵناكرێنرێت.


ئەو ئەپانەی سیستەمی ئەندرۆید کە پێویستە بیان سڕیتەوە – کەی ئای تی ئێن\nئاسایشی ئەلیکترۆنی 10, نیسان 2018\nئەو ئەپانەی سیستەمی ئەندرۆید کە پێویستە بیان سڕیتەوە\nمۆبایلە زیرەکەکان بە خێرایی لەلایەن ئەپەکانەوە نوقومکران کە هەندێک لەوانە تەنیا بیرگەی مۆبایلەکەت ناگرن، بەڵکو کاریگەریش لەسەر پاتری مۆبایلەکەت دروست دەکەن. با تەواوی بکەین! کاتی ئەوەیە مۆبایلەکەت باشتر بکەیت لە هەندێک ئەپ پاکی بکەیتەوە. لێرەدا چەند ئەپێکی سیستەمی ئەندرۆید هەیە کە پێویستە بیانسڕینەوە کە لەوانەیە ببنە هۆی خەرجکردنی زیاتری توانای پاتری مۆبایلەکەت یان پێشاندانی ڕێکلامی بێزارکەر.\nئەو ئەپانەی بیرگەی کاتی Ram پاک دەکەنەوە\nئەپەکانی ئەندرۆید لە پشتی پەردەوە کار دەکەن و توانای پاتری خەرج دەکەن و ڕام دەگرن، بیرۆکەی هەندێک ئەپ ئەوەیە ئەو ئەپانەی کە لە پشتی پەردەوە کار دەکەن، ڕادەگرێت ئەمەش بۆ بەردەستکردنی فراوانی زۆرتری ڕام. بەڵام خۆی لە خۆیدا کێشەکە بێزارتر دەکات؛ کاتێک تۆ ئەپێک دەکەیتەوە و دایدەخەیتەوە، ئەوا بۆ کارکردنەوەی پێویستە دووبارە بیکەیتەوە و کردنەوەی ئەپەکانیش وزەی پاتری و بیرگەی کاتی ڕامی دەوێت، کەواتە کاریگەرییەک لیرە دروست نابێت. سیستەمی بەڕێوەبەرایەتی ڕام لە ئەندرۆید خۆکارانە دەزانێت کەی و لە ج کاتێک ئەپەکان بکاتەوە و دەستیان پێبکات، کەواتە ئەپی لایەنی سێیەم پەسەند نییە.\nClean Master یان هەر ئەپێکی پاکردنەوەی دیکە\nئەپێکی بە ناوبانگە کە کار دەکات بۆ ئاسانکردنی ئەرکی مۆبایلەکەت بە سڕینەوەی هەندێک زانیاری کاتی کە لە ئەپەکان جێی دەهێڵن. یان هەر ئەپێکی دیکەی لەم شێوەیە کە هەبوونیان وزەیەکی زۆر لە پاتری خەرج دەکەن.دووبارە پەسەند نییە ئەپێ لایەنی سێیەم بۆ ئەم کارە دابگریت، ڕاستەوخۆ لە بەشی ڕیکخستنی مۆبایلەکەت دەتوانیت ئەم کارە بکەیت. بڕۆ Settings > Storage > and tap Cached data پاشان کرتە لە باشە (Ok) بکە.\nئەپە دژە ڤایرۆسەکان و زیانەواڵەکان\nسیستەمی ئەندرۆید و کۆگای پلەی ستۆر هەموو ئەو کارانە دەکەن کە ئەپێکی دژە ڤایرۆش دەیکات. بۆ پارێزگاریکردن لە ڤایرۆس و شتی نامۆ بە شێوەیەکی ئاسایشانە بەڕێوەبەرایەتی ئامێرەکەت بە بێ هیچ ئەپێک کار دەکات. وە هەر کاتێک ڤایرۆسەکان شاراوە بوون، گووگڵ بەهۆی کۆگای گووگڵ پلەیەوە پشکنین دەکات. بیرت نەچێت ئەپەکان لە کۆگای گووگڵ پلەی دابگرە. ئەو ئەپانەی کە دژە ڤایرۆسن تەنیا ئەو ئەپ و زیانەواڵەیانە دەسڕنەوە کە لە دەرەوەی کۆگای گووگڵ پلەی دایاندەگریت.\nئەو ئەپانەی وزەی پاتری پاشەکەوت دەکەن\nهەروەک ئەو ئەپانەی کە بیرگەی کاتی ڕام پاشەکەوت دەکەن، ئەپەکانی پآشەکەوتکردنی پاتریش بێزارکەر و بێسوودن. ئەو ئەپانە دەیانەوێت وزەی پاتری مۆبایلەکەت پاشەکەوت بکەن و تەنیا هەندێکییان کاری ڕاستەقینە دەکەن، بەڵام وەک ئەپەکانی سەرەوە دووبارە پێویست نییە ئەم ئەپانە دابگریت. ئەگەر بەڕاستی دەتەوێت وزەی پاترییەکەت پاشەکەوت بکەیت ئەوا لە ڕێکخستنی سیستەمەکەتدا دەتوانیت بیکەیت. کە بەشێوەیەکی ڕوون ئەو ئەپانەی زۆرترین وزەی پاتری خەرج دەکەن ببینیت و بیان وەستێنیت. ڕێکخستنی پاتری مۆبایلەکەت بکەرەوە ئەو ئەپانە بدۆزەرەوە، پاشان Forc Stopـی بکە.\nکامانە لە ئەپەکانی تر بسڕینەوە؟\nدەبێت ئەو بسڕیتەوە کە کارت پێیان نییە و بەم شێوەیە ئەرکی پاتری مۆبایلەکەت ئاسانتر دەکەیت. بە بڕوای تۆ کام ئەپی ئەندرۆید پێویستە بسردرێنەوە؟\nتاگەکان ئەپ و نەرمەکاڵا ئەندرۆید ڕێنمایی


نووچە نێت | ڕاستگۆیی بێ لایەنی| هیچ گفتوگۆیه‌ك بۆ پێكهێنانى حكومه‌تى عێراق نییه\nهیچ گفتوگۆیه‌ك بۆ پێكهێنانى حكومه‌تى عێراق نییه\nNovember 2021 23 - 14:10:16\nهاوپه‌یمانى عه‌زم كه خه‌میس خه‌نجه‌ر سه‌رۆكایه‌تى ده‌كات رایگه‌یاند، هیچ گفتوگۆیه‌ك بۆ پێكهێنانى حكومه‌تى نوێى عێراق نییه و ئه‌وه‌ى ئێستا هه‌یه هه‌وڵدانه بۆ ده‌رچوون له قه‌یرانى سیاسى نه‌وه‌ك پێكهێنانى حكومه‌ت.\nئه‌مڕۆ سێشه‌ممه 23ى تشرینى دووه‌م "نۆڤێمبه‌ر" محه‌مه‌د عه‌بدره‌به گوته‌بێژى هاوپه‌یمانى عه‌زم "سوننه" له لێدوانێكى بۆ ماڵپه‌ڕى شه‌فه‌ق نیوز ره‌تیده‌كاته‌وه هیچ گفتوگۆیه‌ك بۆ پێكهێنانى حكومه‌تى نوێى عێراق له ئارا بێت و ده‌ڵێ، "هیچ گفتوگۆیه‌ك له‌نێوان لایه‌نه‌كان نییه".\nگوته‌بێژى هاوپه‌یمانى عه‌زم له لێدوانه‌كه‌ى روونى ده‌كاته‌وه ئه‌و گفتوگۆیه‌ى ئێستا له‌نێوان لایه‌نه‌كان به‌ڕێوه‌ده‌چێت بۆ ده‌رچوونه له‌و قه‌یرانه سیاسییه‌ى كه به هۆى ئه‌نجامى هه‌ڵبژاردن دروست بووه، نه‌وه‌ك پێكهێنانى حكومه‌ت.\nدواتر ده‌شڵێ، "گفتوگۆى پێكهێنانى حكومه‌ت دواى په‌سه‌ندكردنى ئه‌نجامه‌كان به‌ڕێوه‌ده‌چێت".\nله 10ى مانگى رابردوو هه‌ڵبژاردنى پێشوه‌خته‌ى په‌رله‌مانى عێراق ئه‌نجام دراوه، به‌ڵام تا ئێستا ئه‌نجامى كۆتایى رانه‌گه‌یێندراوه.\nئه‌نجامى كۆبوونه‌وه‌ى لایه‌نه شیعه‌كانى عێراق ئاشكرا ده‌كرێت


ئاگه‌هداريه‌ك گرنگ بۆ ده‌رچوويێن پۆلا دوازدێ ئاماده‌يى\nڕێڤه‌به‌ریا ڕاگه‌هاندنا وه‌زاره‌تا خواندنا بلند و ڤه‌كۆلینێن زانستى:\nوه‌زاره‌تا خواندنا بلند و ڤه‌كۆلینێن زانستى ئاگه‌هداریا ده‌رچوویێن پۆلا دوازدێ ئاماده‌یى دكه‌ت، كو ژ بلى (په‌یج و مالپه‌رێ) فه‌رمیێ وه‌زاره‌تێ بۆ وه‌رگرتنا زانیاریان گوهداریا چ ژێده‌رێن دیتر نه‌كه‌ن و ئه‌و په‌یج و مالپه‌رێن گۆتن و زانیاریێن نه‌راست به‌لاڤه دكه‌ن دێ ڕوبرویى دادگه‌هێ بن، ژبه‌ركو زانیاریێن نه‌دورست ده‌رباره‌ى وه‌رگرتنا قۆتابییان ل زانكۆ و په‌یمانگه‌هان پارڤه دكه‌ن.\nبه‌رێز (عه‌باس ئه‌كره‌م) په‌یڤدارێ وه‌زاره‌تا خواندنا بلند و ڤه‌كۆلینێن زانستى د داخویانییه‌كێدا ڕاگه‌هاند: ماوه‌یه‌كه چه‌ندین په‌یج و مالپه‌ر د تۆرێن كۆمه‌لایه‌تیدا زانیارى و ڕۆنكرنێن نه‌دورست ده‌رباره‌ى وه‌رگرتنا قۆتابییان ل زانكۆ و په‌یمانگه‌هان به‌لاڤه دكه‌ن، ژبه‌ر ئه‌ڤێ چه‌ندێ ئه‌م وه‌ك وه‌زاره‌ت ڕادگه‌هینن كو ئه‌وان په‌یج و مالپه‌ران نه ژ دویر و نه ژ نیزیك چ په‌یوه‌ندى ب وه‌زاره‌تا خواندنا بلند و ڤه‌كۆلینێن زانستیڤه نینه و ئه‌و زانیاریێن به‌لاڤه دكه‌ن چ بنه‌مایێن زاستى و دورست نینن، ژبه‌ر ئه‌ڤێ چه‌ندێ وه‌زاره‌ت دێ ل دادگه‌هێ دوسێيه‌كا یاسایى لسه‌ر ئه‌وان په‌یجان ڤه‌كه‌ت.\nپه‌یڤدارێ وه‌زاره‌تێ ئه‌ڤ چه‌نده ژى ڕاگه‌هاند: كو بتنێ ب ڕێكا وه‌زاره‌تێ و ڕاگه‌هاندنێن فه‌رمى و داخویانیێن په‌یڤدار و به‌لاڤه‌كریێن وه‌زاره‌تێ د مالپه‌رێ وه‌زاره‌تێ ئه‌وێ ب ناڤونیشانێ (www.mhe-krg.org) و لاپه‌رێ فه‌رمیێ وه‌زاره‌تێ ل تۆرا جڤاكى یا فه‌یسبوكى (www.facebook.com/mhekrg) زانیاریان وه‌ربگرن، ژبه‌ركو ئه‌و كه‌نالێن فه‌رمى یێن وه‌زاره‌تێ نه.\nبۆ زانینا زانیاریێن زێده‌تر، سه‌ره‌دانا مالپه‌رێ فه‌رمیێ وه‌زاره‌تا خواندنا بلند و ڤه‌كۆلینێن زانستى بكه‌ن.


بیرکردنەوە - ناو و کەلتور و کاریگەری ناو\nناو و کەلتور و کاریگەری ناو\nناو دیاردەیەکی کۆمەڵایەتی فەرھەنگی کەلتورییە لە ناو مرۆڤەکاندا بۆ ناسینەوە و لێک جیاکردنەوەی کەسەکان لە یەکتری ، و دواتریش دەبێتە شوناس و نیشاندانی سیفەت و خەسڵەتەکانی کەسەکە ، لە ھەمانکاتدا مرۆڤ بۆ ناسینەوەی کەرەستەکان و ھۆکارەکانی ژیان و ماددەکان و گیانەوەران و جوگرافیاکان و تەواوی گەردوون و سروشت لە یەکتر و لەناو یەکتردا ناوی دیاریکردووە .\nئاینی : پەیڕەوانی دینی لە ژێرکاریگەری ئایندا ناو لە منداڵەکانیان دەنێن ، بەناوی پێخەمبەران و خوداپەرستە پێشینەکان ، یان ڕووداوە مێژووییە ئاینەکان ، شوێنە پیرۆزە ئاینەیەکانەوە ، لەڕاستیدا کاتێک منداڵێک بەم ناوانەوە ناو دەنرێن ، بەو ھیوایەی ئەو منداڵە لە داھاتوودا ببێتە کەسێکی خودا پەرست و باوەڕدار و ھەڵگری سیفەتی کەسی یەکەمی خاوەن ناو ، بەبێ ڕەچاوکردنی سیفەت و خاسیەتی ھەر مرۆڤێک و جیاوازی سەردەم و کاریگەری کەلتور و پەروەردە و کاریگەری ژینگە لە سەر کەسی دووەم ، لەڕاستیدا پەروەردەکردنی منداڵ بەپەروەردەیەکی جەوھەری ئاینی ڕەنگدانەوەی لەسەر باوەڕ و ئیمانی کەسەکان دەبێت ، لەگەڵ ڕەچاوکردنی جیاوازی کەسەکە و سەردەمەکە ، نەک لەژێر کاریگەری باوەڕ و خوداپەرستی کەسە پێشینەکان .\nنەتەوەیی : ھەندێکی دیکە لەسەربنەمای نەتەوەیی و ناسیۆنالیستی ناوی منداڵەکانیان دەنێن ، بەناوی سەرکردەیەک ، جوگرافیای ووڵات ، ناوی شار و شاخ و سروشتی ووڵات ، ناوی ڕوداووە مێژووییەکان ، ئەمە ھەم ھەستێکی نەتەوەیی بەخێوکاری منداڵەکانە ، ھەم بەو ھیوایەی لەداھاتوودا ئەو منداڵە کەسێکی نەتەوەیی و تێکۆشەر و خزمەتکاری گەل و ووڵات بێت . سیفەتی نەتەوەیی و نیشتیمانی تێدا ڕەنگ بداتەوە ، و خەمی ئەو خەمی گشتی میللەت بێت ، نەک خەمی تایبەتی .\nخۆشەویستی : بەشێکی ھاوسەران لەسەر بنەمای خۆشەویستی و ئەوینی نێوانیان ناو بۆ منداڵەکانیان ھەڵدەبژێرن ، ھەوڵدەدەن ناوێکی ناسک و جوان و پڕمانا بێت ، کە ڕەنگدانەوەی خۆشەویستی نێوانیان بێت ، ئاوێتەکردنی عەشق و خۆشەوویستی نێوان ھاوسەرەکانە لە کەسایەتی منداڵەکانیان دا ، ناوێک بێت خۆشەویستیەکەیان مانادار تر بکات .\nلاسایکردنەوە : ھەندێکی دیکە لە دایک و باوکان لە سەر بنەمای لاسایکردنەوە و چاولێکردن ناو بۆ منداڵەکانیان ھەڵدەبژێرن ، کاتێک دەبینن کەسێک باش و بەڕێزە لەسەر ئەو بنەمایەی منداڵەکەی ئەمانیش خاوەنی ھەمان سیفەت بێت ، ناوی ئەو کەسە دیاریکراوە لە منداڵەکەیان دەنێن ، بەبێ ڕەچاوکردنی ئەوەی ھەموو مرۆڤێک سیفەتی باشی و خراپی تێیدا ڕێژەییە ، چونکە مرۆڤ حکومە بەوەی ھەردوو ھێزی شەڕ و خێر کاری لەسەردەکەن ، لە دنیایەکی جەنجاڵ و ئاڵۆزی فڕە ڕەنگ و ڕەگەزدا ، یان کاتێک دەبین کەسێک جوان و خاوەن ڕووخسارێکی جوان و شیرینە ، بەو ھیوایەی منداڵەکەیان ببێتە خاوەن ھەمان سیما و ڕەنگ و ڕووخسار ناوی منداڵەکەیان بە ناوی کەسی یەکەمەوە دەنێن ، بەبێ ڕەچاوکردنی جیاوازی ژیان و کاریگەری کێشە و ناسۆرییەکانی تاکە مرۆڤێک خۆی و تەواوی ژیانیش ، یان بەبێ ڕەچاوکردنی ڕووداوە کتوپڕەکان وەکو نەخۆشی و سووتان و ڕووداوی دیکەوە ، کە کاریگەری لەسەر ڕووخسار و تەندروستی مرۆڤ دەبێت .\nلەڕابردوودا میسڕییەکۆنەکان پێیان وابوو ناو چارەنووسی مرۆڤ دیاری دەکات . واتا گەر ناوی کەسێک ھەڵگری سیفەتی سەرکەوتن بێت ، ئیدی ئەو مرۆڤە کەسێکی سەرکەوتوو دەبێت ، یان گەر ناوی کەسێک ھەڵگری سیفەتی بەختەوەری و ئاسودەیی بێت ، ئیدی ئەو مرۆڤە شاد و کامەران دەبێت ، و کەمترین کێشە و ناسۆری و کۆسپ دێتە ڕێی . بە پێچەوانەشەوە . لەم ڕۆژگارەشدا لە ڕوانگەی کۆمەڵگا ڕۆژھەڵاتییەکان و بە تایبەتی تریش کۆمەڵگای کوردی ناو ھەم چارەنووس ، ھەم تایبەتمەندی مرۆڤ دیاری دەکات . بەو شێوەیەی کاتێک ناوێکی دینی لە کەسێک دەنرێت ، بە ھیوایە ئەو ناوە ھەڵدەبژێردرێت ، کە ئەو کەسە لەداھاتوودا کەسێکی ئیماندار و باوەڕدار و خوداپەرست و خاوەن ڕەوشت بێت ، و خاسیەت و تایبەتمەندی کەسی پێشینە ئاینیەکەی تێدا ڕەنگ بدتەوە ، یان کاتێک ناوێکی ھەڵگری سیفەتی سەرکەوتن و ئاسودەیی و ئارامی لە منداڵ دەنرێت ، بەو ھیوایە کە چارەنووسی ئەو کەسە ئاسودەیی و بەختەوەری و سەرکەوتن بێت . ئەمە ھەم بۆ ناونان لەسەر بنەمای نەتەوایەتی و لاسایکردنەوەش ڕاستە . لەڕاستیدا ھیچ کاریگەریەکی لەسەر باوەڕ و مۆڕاڵی مرۆڤ نیە ، بەڵکو مرۆڤ بەرھەمی ژینگەکەیەتی ، واتا کۆی پەروەردە و کەلتور و جوگرافیا و سیستمی سیاسی و ئابوری ووڵات ، کایگەری لەسەر چانووسی مرۆڤ ھەیە ، لەڕاستیدا ناو کاریگەری لەسەر سایکۆلۆژی مرۆڤ ھەیە .\nناو ڕاستەوخۆ کاریگەری لەسەر دەروونی مرۆڤ ھەیە ، یەکەم لەبەرئەوەی لە ڕێزمانی کوردیدا ناو قابلی کورتکردنەوەیە ، و بە جۆرێک کورتدەکرێتەوە شکڵە بنەڕەتیەکەی تێکدەشکێنرێت ، ئیدی ئەو کەسەی کە ناوێکی ناخۆش یا قورسی کورتکراوەی ھەبێت ، لە ناو کۆڕ و کۆبوونەوە و ژینگەکەی و ھاوڕێکانیدا ھەمیشە ھەست بەکەمی و نائاسودەیی دەکات ، ھەمیشە لە ترسێکی گەورەدا دەژی بەھۆی ڕەخنە و تانە و تەشەری کۆمەڵگاکەیەوە ، لەلایەکی دیکەشەوە کاتێک ناوێک لەسەر بنەمای نەتەوەیی دەنرێت لە منداڵ ، بۆ نموونە ناونانی منداڵ بە ھۆی خەبات و تێکۆشانی سەرکردەیەکەوە لە ڕۆژگاری ئەو سەرکردەیەدا ، بۆ ئەو منداڵەی ناوی سەرکردەکەی لێنراوە دەبێتە مایەی دڵخۆشی و ئاسوودەی ، بەڵام لەگەڵ گۆڕانی سەرکردەکە بە باری زوڵم و دیکتاتۆری و نادادپەروەری ، ئیدی ئەو دڵخۆشیەی کەسی دووەم کە ھەڵگری ناوی کەسەی یەکەمە ، دەگۆڕێت بە ڕەخنە و تانەی کۆمەڵگا ، وەک بڵێت ناوی کەسی دووەم بەرپرسیارە لە تایبەتمەندی و خاسیەت و کار و کردەوەی سەرکردەکە . ئیدی ئەم ناوە بۆ کەسی دووەم دەبێتە ئاریشە و گرفتی ڕۆژگار . لەلایەکی دیکەوە ئەو کەسەی ناونانەکەی لەسەر بنەمای خۆشەویستی دایک و باوکیەتی ، ناوەکەی دەبێتە جێگەی شانازی و ئارامی و دڵخۆشی و پتەوی کەسایەتی ، بەوەی لە خێزانێکدا ھاتۆتە دنیاوە پڕیەتی لە ڕێز و خۆشەوویستی و ئەوین و وەفاداری ، ئیدی ناوکەی وەک پەروانە بە دەوری کەسایەتی و ژیانی دا دەسوڕێتەوە .\nناو سەرەڕای ئەوەی ناسنامە و شوناسی مرۆڤ و مادە و جوگرافیا و گیانەوەرانە ، لەگەڵ ئەوەشدا نیشاندانی خاسیەت و سما و ھێماکانە ، نیشاندانی سیما و ڕووخسار و جوانی و قەشەنگییە ، نیشاندانی ڕووخسارە ناشیرین و دزێونەکانیشە ، بۆ نموونە کاتێک دەڵێت : گەلی کورد و ووڵاتی کوردستان ، ئەوە وێنەی گەلێکی دابەشکرا و داگیرکرا و جینۆسایدکراو ، و گەلێکی مەزڵم و ماف زەوتکراو ، خۆخۆر ، و ھەروەھا گەلێکی خەباتگێڕ و تێکۆشەر و کۆڵنەدەرت دێتە بەرچاو . کاتێک دەڵێت : عێراق ئەوە دەوڵەتێکی ڕەق و دیکتاتۆر و تاکڕە و خوێن ڕێژ و ماف زەوتکارت دێتە بەرچاو ، کاتێک دەڵێت : پاریس وێنەی بورجی ئیفڵ و شارێکی ناوازەی جوان و خاوەن شارستانیەت و مەدەنیەت و پێکەوە ژیان و ئازادی و دیموکراسی خۆی نمایش دەکات . کاتێک دەڵێت : ووڵاتی ھیندستان مەملەکەتی سروشت و مەیموون و فیل و سحرت دێتە بەرچاو ، یان کاتێک دەڵێت : تاوس وێنەی باڵندەیەکی جوانی ڕەنگینی ئەفسوناوی لە خۆبای خۆی نمایش دەکات ، کاتێک دەڵێت : باز وێنەی باڵندەیەکی تیژڕەو و گۆشت خۆر و چاو تیژ خۆی نمایش دەکات ، کاتێک دەڵێت : کەروێشک وێنەی گیانەوەرێکی نەرم و تووک خاو و خڕ و خەپانەت دێتە بەرچاو ، کاتێک دەڵێت : شێر پاشای دارستان و دڕندە و ڕەق و ھۆڤانەی بێ بەزەیت دێتە بەرچاو . کاتێک دەڵێیت : نێرگز وێنەی گوڵێکی بۆن خۆش و شیرین و ناسک خۆی نمایش دەکات .\nکاتێک کورد تێکەڵ بە دنیای دەرەوەی خۆی بوو ، یان کرانەوە بە ڕووی دەرەوە ، لە کۆن و ئێستادا ، ئیدی بە ھۆی دگیرکاری سەرکوردستانەوە بێت ، یان بەھۆی بەرکەوتنی شارستانیەتی کورد بووبێت بە شارستانی گەلانی ناوچەکە و جیھان ، یان بە ھۆی جیھانگیرییەوە بێت ، ئیدی ئەم تێکەڵابوونە بە فۆرمی جیاجیا کاریگەرییان لەسەر کەلتور و زمان و فەرھەنگ و سیاسەت و جوگرافیا ، و تەنانەت ڕۆشنبیریەتی ناونانیشەوە ھەبووە ، بەپێی ڕۆژگار و شێواز و جۆری تێکەڵبوونەکە . بۆ نموونە کاتێک کورد تێکەڵاوی فارس و دواتر داگیرکاری عەرەبی ئیسلامی و پاشان تورکی عوسمانی ئیسلامی بوویەوە ، تەواوی شارستانیەتی کورد ڕووبەڕووی ئەو داگیرکارییە بوویەوە ، بەھۆی ئەوەی ئەوان زاڵ و داگیرکار بوونە ، و کوردیش ژێردەستە و داگیرکراو بووە ، لەبەرئەوە ئەم ڕووداوە بووە ھۆی گۆڕانی ناو لە ناوی کوردییەوە بۆ ناوی فارسی و عەرەبی و تورکی بەھۆی کاریگەری ئاینییەوە . دەکرێت باسی ناوی ئەندامانی خێزانی شادی باپیرانی سلاحەدینی ئەیوبی بکەین وەکو بەڵگەیەک ھاریکارییەکی باش بێت ، یان خەمڵاندنیێکی باش بێت بۆ مێژووی ئەم لێکدانەوەیە ، ڕاستییەکی ڕوونە ئەو کاتەی لە نیشتیمانی خۆیان بوون و تێکەڵاو گەلی دیکە نەبوو بوون و نەکەوتبوونە ژێرکاریگەری عەرەب و تورک ، سروشت و مۆرکی خۆماڵی کوردی خۆیان پاراستبوو ، ناویان : (شاد ، شێرکۆ ، تورانشاە ، شاھانشاە) ە ، شێرکۆ و تورانشاە ، منداڵی گەورەی نەجمەدینی ئەیوبین لە ناو کوردە ڕەوەندییەکان لە کەشوھەوای کۆمەڵگای کوردی لەدایک بوون دوور لە کاریگەری بیانی لە دایک بوونە ، پاش کۆچکردنیان بۆ ناوچەی موسڵ و تکریت ، ناوی منداڵەکانیان دەبێتە ناوی عەرەبی ئیسلامی بۆنموونە یوسف و محەمەدی کوڕی ئەیوب - مللک العادل ، محەمەد کوڕی شێرکۆ ، مللک القاھر ، دواتر کە لە موسڵ و دیمەشق تێکەڵی ئەتابەگە تورکەکان بوون ناوی منداڵەکانیان دەبێتە ناوی تورکی وەکو : تغتکین ، بوری کوڕانی ئەیوب .\nلە نیوەی دوەمی سەدەی بیستەمیش بەدواوە بە ھۆی داگیرکاری عەرەب و جینۆسایدی کوردەوە کۆچی بە لێشاوی کورد بۆ ئەوروپا دەستی پێکرد ، و دواتریش بەھۆی جیھانگیری و کاریگەری میدیا و کرانەوەی کورد بە ڕووی دنیاوە ، ئیدی دیسان کەلتور و ژیاری کورد کەوتە ژێر کاریگەری فەرھەنگ و کەلتوری خۆرئاواوە ، ئەمەش دیسان گۆڕانی لە فەرھەنگی ناونانی کورد دا ڕوویدا : کاسترۆ ، ڕافین ، ژوولیا ، ھلین ......ھتد ) جێگەی ناوەکانی ( سەربەست ، ئازاد ، چیا ، پەروین ، ئارەزوو ، ........ھتد )ی گرتەوە ، ھەروەھا کرانەوەی کورد بە ڕووی ئێران و تورکیا لەڕووی ئابووری و گەشت و میدیاوە ناوە کوردییەکان بوون بە ( ئارش ، موعین ، ئەلیف ، ئادا ، پەریا ، زیبا ، موژگان ، تینا ، ............ ) لەڕاستیدا کێشە لە گۆڕینی ناوەکەدا نیە ، کێشەکە ئەوەیە گۆڕانی ناوەکان لە ژێر کاریگەری ئەوە دا بێت ، کە ئەوان گەورە و پێشکەوتوون ، ئێمە بچوک و دواکەوتوو و خۆبەکەمزان بین ، ئیدی کەلتور و فەرھەنگی کورد تووشی پوکانەوە و داگیرکارییەکی دیکە دەبێت لە فۆرمێکی دیکەدا .\n10/22/2017 19:33:00 | 1382 |


ئێران په‌روێزخان و چه‌ند ده‌روازه‌یه‌كى ترى سنوورى به‌ڕووى گه‌شتیاراندا داده‌خات | تۆڕی هەواڵی سلێمانی\nHome›ئابووری›ئێران په‌روێزخان و چه‌ند ده‌روازه‌یه‌كى ترى سنوورى به‌ڕووى گه‌شتیاراندا داده‌خات\nوته‌بێژى لیژنه‌ى رووبه‌ڕووبوونه‌وه‌ى كۆرۆنا له كرماشان رایده‌گه‌یه‌نێت: به‌هۆى مه‌ترسى بڵاوبوونه‌وه‌ى ڤایرۆسى كۆرۆنا بڕیارمانداوه چه‌ند ده‌روازه‌یه‌كمان له‌گه‌ڵ عێراق به‌ڕووى گه‌شتیاراندا دابخه‌ین، ده‌شڵێت: “سه‌رجه‌م ئه‌و گه‌شتیاره عێراقییانه‌ى له ئێرانن پاش ئه‌نجامدانى پشكنینى كۆرۆنا ده‌توانن بگه‌ڕێنه‌وه”.\nئه‌مڕۆ شه‌ممه مه‌سعود به‌هرام، وته‌بێژى لیژنه‌ى رووبه‌ڕووبوونه‌وه‌ى كۆرۆنا له پارێزگاى كرماشان له ڕۆژهه‌ڵاتى كوردستان رایگه‌یاند: “به‌مه‌به‌ستى رێگه‌گرتن له بڵاوبوونه‌وه‌ى ڤایرۆسى كۆرۆناى گۆڕاو هاتووچۆى گه‌شتیاریمان له چه‌ند ده‌روازه‌یه‌كمان له‌گه‌ڵ عێراق تاكلایه‌نانه داخستووه”.\nله‌باره‌ى ده‌روازه‌كانه‌وه مه‌سعود به‌هرام ئه‌وه‌شده‌خاته‌ڕوو: “ده‌روازه‌كانى په‌روێزخان، شوشمێ، خوسره‌وى، سومار و شێخ سه‌له هاتووچۆى گه‌شتیاران تێیاندا وه‌ستاوه”.\nوته‌بێژى لیژنه‌ى رووبه‌ڕووبوونه‌وه‌ى كۆرۆنا ئاماژه به مه‌ترسییه‌كانى بڵاوبوونه‌وه‌ى كۆرۆناى گۆڕاو ده‌كات و ئه‌وه‌شده‌خاته‌ڕوو: “له‌به‌ر ئه‌وه‌ى مه‌ترسییه‌كه به‌رده‌وامه كاتى كۆتایی ئه‌م بڕیاره دیارينه‌كراوه و تاوه‌كو كاتێكى نادیار جێبه‌جێده‌كرێت”.\nباس له‌وه‌شده‌كات: “پێویسته گه‌شتیاران و ئه‌و هاووڵاتییانه‌ى كه ئێستا له هه‌ردوو وڵاتن پاش پشكنینى ڤایرۆسى كۆرۆنا بگه‌ڕێنه‌وه وڵاته‌كانى خۆیان”.\nله وه‌ڵامى ئه‌وه‌ى ئایا هیچ حاڵه‌تێكى نوێى تووشبوون به كۆرۆناى گۆڕاو له كرماشان تۆماركراوه، به‌هرامى ده‌ڵێت: “تاوه‌كو ئێستا هیچ حاڵه‌تێكى تووشبوون به‌و نه‌وه گۆڕاوه‌ى كۆرۆنا تۆمار نه‌كراوه، به‌ڵام مه‌ترسى هه‌یه ڤایرۆسه‌كه له عێراق و ئێرانیش بڵاوبێته‌وه”.


سێ خواردنەوە هاوشێوەی ئاو سوودیان هەیە\nبێگومان ئاو باشترین خواردنەوەیە بۆ لەشی مرۆڤ و سەرچاوەی سەرەکیە کەهەرگیز ناتوانین وازی لێبهێنین، هەمیشە لەلایەن پزیشکان و پسپۆڕانی بواری تەندروستیەوە ئامۆژگاری دەدرێتە خەڵک بۆ ئەوەی ڕۆژانە 6-8 پەرداخ ئاو بخۆینەوە، بەڵام ئایا دەکرێت خواردنەوەیەکیدیکە هەمان سوودی ئاو یان زیاتری هەبێت؟\nشەربەتی چەوەندەر بڕێکی زۆر ڤیتامینی تێدایە بەتایبەتی ڤیتامین ئەی و بی و سی، لەهەمانکاتدا دەوڵەمەندە بە پۆتاسیۆم و مەگنیسۆم و ترشی ئەمینی و پێکهاتەی دژە ئۆکسان کە یارمەتی ڕیخۆڵە دەدات، بەڵام بێگومان بەبێ خەڵاتەی کارەبای ڕەنگە بەدەستهێنانی ئەم شەربەتە قورس بێت.\nشەربەتی ئالۆڤێرا کە یەکێکە لە باشترین جۆری ڕووەکەکان و زاناکان هەموو ساڵێک زانیاری گرنگ و نوێی لەسەر ئاشکرا دەکەن، یەکێک لە باشترین کارەکانی وەستاندنی بەربوونی خوێن و ڕێکخستنی کۆلیسترۆڵی خوێن، لەهەمانکاتدا پاراستنی لەش و پێست لە نیشانەکانی پیری پێش وەختە، لەلایەکی دیکەوە دژی بەکتریای زیانبەخشە.\nمیوەکان جۆری زۆرە و دەتوانیت هەریەکێکیان بە شێوەی شەربەت بخۆیتەوە، بەڵام باشترین جۆریان شەربەتی شوتی و تو و خەیار و شیلک و ترێ و تەماتەیە، کە دەکرێت هەریەکێکیان لە وەرزێکدا وەدەست بکەوێت، بەڵام پێویستە کەمێک ئاو تێکەڵی ئەم شەربەتانە بکرێت بۆ ئەوەی ترشیان کاریگەری لەسەر گەدە دروست نەکات.\nئەم پێکهاتانە هەموو خواردنەوەی زۆر گرنگ کەدەکرێت لایەنی کەم بەشێک لە سوودەکانی ئاو پڕبکەنەوە، بەڵام ئاو هەمیشە سەرەکیە و ئەو ڤیتامین و کانزایەی لە ئاوەوە لەش وەریدەگرێت لەهیچ خواردنەوەیەکی تردا بوونی نییە\n2017-03-05 |1740 جار خوێندراوەتەوە|


شەش ماڵ - ویکیپیدیا، ئینسایکڵۆپیدیای ئازاد\nŞeşmal - تازەکند شش‌مال - Tazeh Kand-e Sheshmal\nشەش ماڵ گوندێکە، کەوتووەتە گوندەواری برادۆست، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nشەش ماڵ ھاوسنوورە لەگەڵ ئەم گوندانە:\nلە باکوورەوە لەگەڵ گوندی خوشۆلا.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٥٠) کەس و (١٠) خێزان بووە.\nوەرگیراو لە «https://ckb.wikipedia.org/w/index.php?title=شەش_ماڵ&oldid=900996»


Diplomatic Magazine | كه‌ى چاكسازی ڕه‌گوڕیشه‌یی و مانادار له‌هه‌رێمى كوردستان ڕوودات؟\nڕوونه ده‌سه‌ڵاتدارانى هه‌رێمى كوردستان هیچ ئیراده‌و مه‌یلێكیان له‌م جۆره چاكسازییه نیه چوونكه مانه‌وه‌ى خۆیان و به‌رژه‌وه‌ندییه سیاسی و ئابوورییه قه‌به‌كانیان ده‌خاته مه‌ترسیه‌وه.\nپرسیاره‌كه ئه‌وه‌یه ئایا له‌م بارودۆخه‌دا تروسكاییه‌ك هه‌یه بۆ ڕیفۆرمى ڕاسته‌قینه له هه‌رێمى كوردستان؟\nسێ داینامیكى سه‌ره‌كی ده‌كرێت ڕێگه‌خۆشكه‌ربن بۆ ڕیفۆرمى ڕه‌گوو ڕیشه‌یی له كوردستان.\nیه‌كه‌م، فشارى ده‌ره‌كی، كۆمه‌ڵگه‌ى نێوده‌وڵه‌تى فشار له ده‌سه‌ڵاتدارانى هه‌رێمى كوردستان بكات ڕیفۆرمى ڕاسته‌قینه ئه‌نجامبده‌ن له‌برى ڕیفۆرمى ڕووكه‌شیانه. به‌ڵام، كێشه‌كه ئه‌وه‌یه به‌هۆى بوونی ناسه‌قامگیری به‌رده‌وام له ناوچه‌كه و كێشه‌ى تیرۆر، ئه‌وله‌ویاتى ژماره‌یه‌كى كۆمه‌ڵگه‌ى نێوده‌وڵه‌تى له ئێستادا ڕیفۆرم و حوكمڕانى ته‌ندروست نیه له هه‌رێمى كوردستان، به‌ڵكو له‌ناوبردن و ڕیشه‌كێشكردنی تیرۆره. تا كێشه‌ى تیرۆرو نا سه‌قامگیرى له‌ناوچه‌كه‌دا بوونى هه‌بێت، مه‌حاڵه كۆمه‌ڵگه‌ى نێوده‌وڵه‌تى فشاری جدى دروست بكات له‌سه‌ر ده‌سه‌ڵاتدارانى هه‌رێم به ئاڕاسته‌ى ئه‌نجامدانی ڕیفۆرمى ڕاسته‌قینه.\nدووه‌م، فشارى به‌غدا، عێراق وه‌ك ده‌وڵه‌ت ده‌توانێت ده‌سه‌ڵاتدارانى هه‌رێم بخاته سه‌ر چۆك و ملیان پێبدا بۆ چاكسازى له‌سه‌رجه‌م سێكته‌ره‌كاندا، به‌ڵام كێشه‌ی ئێستاى به‌غدا ئه‌وه‌یه ناتوانێت ئه‌دائی وه‌زیفه‌ى ده‌وڵه‌تبوونی خۆى بكات، له به‌ختى ده‌سه‌ڵاتدارانى هه‌رێم به‌غدا خۆى ئێستا گیرۆده‌ى ده‌یان كێشه‌ى قوڵتره له كێشه‌كانى هه‌رێم، به‌م هۆیه‌شه‌وه، پێناچێت به‌م نزیكانه بپه‌رژێته سه‌ر هه‌رێمى كوردستان. له‌گه‌ڵ ئه‌م كێشه‌یه‌دا، فشار له‌لایه‌ن به‌غداوه ئه‌گه‌رى سه‌ركه‌وتنى كه‌مه به‌هۆى ئه‌وه‌ى ده‌سه‌ڵاتدارانى هه‌رێم وه‌ك كاری هه‌میشه‌یان ئۆتۆماتیكى فشارو ده‌ستێوه‌ردانه‌كانى به‌غدا بۆ سه‌ر هه‌رێم وه‌ك هه‌وڵدانى به‌غدا بۆ بچووكردنه‌وه یان له‌ناوبردنى قه‌واره‌ى هه‌رێم له‌پێش چاوى ڕایگشتى لێكده‌ده‌نه‌وه. ده‌رئه‌نجام، فشارى به‌غدا له‌سه‌ر هه‌رێم به ئاراسته‌ى ڕیفۆرم قورسه سه‌ركه‌وتوو بێت.\nسێهه‌م، فشارى ناوخۆیی، فشارى ناوخۆیی به‌دوو ڕێگا ده‌بێت، ڕێگای یه‌كه‌م خه‌باتى مه‌ده‌نیه، كه له‌ڕێگه‌ى ئۆپۆزسیۆن و فشارى شه‌قامه‌وه ده‌بێت بۆ سه‌ر ده‌سه‌ڵاتدارانى هه‌رێم تا چاكسازی مانادار ئه‌نجامبده‌ن، به‌ڵام له ئێستادا دۆخى ئۆپۆزسیۆن له هه‌رێمى كوردستان له دۆخێكى خراپدایه، ئۆپۆزسیۆنێكى به‌هێز یان به‌ره‌یه‌كى ئۆپۆزسیۆنى یه‌كگرتوو نیه له‌به‌رامبه‌ر ده‌سه‌ڵاتدا به‌شێوه‌یه‌ك كه بتوانێت له په‌رله‌ماندا فشارى گه‌وره له‌سه‌ر سێ حزبه‌كه‌ى نێو حكومه‌ت دروست بكات یان بتوانێت له ڕێگه‌ى شه‌قامه‌وه فشار دروستبكات.\nله‌مه‌ش خراپتر، واقعى لاوازى دیموكراسی له هه‌رێمى كوردستان به‌شێوه‌یه‌كه كه‌متر ده‌توانرێت له‌ڕێگه‌ى فشاری مه‌ده‌نیه‌وه، بۆ نموونه خه‌باتى په‌رله‌مانى یان فشارى شه‌قامه‌وه بتوانرێت گۆڕانكارى گه‌وره بكرێت. حزب چه‌ك و چه‌كدارى هه‌یه‌و ده‌توانێت هه‌موو خه‌بات و جوڵانه‌وه‌یه‌كى مه‌ده‌نیانه به‌زه‌برى هێز سه‌ركوت بكات.\nڕێگاى دووه‌م له فشارى ناوخۆیی بریتیه له شۆڕشى چه‌كدارى جه‌ماوه‌ر له هه‌رێمى كوردستان، ته‌نها شۆڕشى چه‌كدارى ده‌توانێت گۆڕانكارى ڕه‌گوڕیشه‌یی له هه‌رێمى كوردستان بهێنێته‌ئاراوه، به‌ڵام ئه‌م سیناریۆیه‌ش تاڕاده‌یه‌ك لاوازه‌و كۆمه‌ڵێك كێشه‌ى مه‌ترسیداریشى هه‌یه، لاوازه له‌به‌رئه‌وه‌ى توڕه‌یی جه‌ماوه‌ر له هه‌رێمى كوردستان هێشتا نه‌گه‌شتۆته ئاستى ته‌قینه‌وه‌و شۆڕش، خه‌ڵك به‌گشتى له‌گه‌ڵ مانه‌وه‌ى ئه‌و دۆخه‌ن به هه‌ندێك ده‌سكارییه‌وه، به‌م هۆیه‌وه قورسه پێشبینى شۆڕشى جه‌ماوه‌رى بكه‌ین له هه‌رێمى كوردستان. له‌لایه‌كى تره‌وه، خه‌ڵكی هه‌رێمى كوردستان تا ئێستا به‌دیلی ڕاسته‌قینه حزبه ده‌سه‌ڵاتداره‌كانیان نه‌دیوه‌ته‌وه.\nئه‌م سیناریۆیه مه‌ترسیداره، له‌لایه‌كه‌وه له‌به‌رئه‌وه‌ی به‌هۆى شۆڕشى چه‌كدارییه‌وه له‌وانه‌یه كوردستان بۆ ده‌یان ساڵ ڕووبه‌ڕووى نا سه‌قامگیرى و جه‌نگى ناوخۆیی ببێته‌وه. به‌م هۆیه‌شه‌وه، ده‌رئه‌نجام شۆڕشی جه‌ماوه‌ى نه‌ك هه‌ر ناتوانێت مه‌به‌سته‌كه‌ى به‌دی بهێنێت، به‌ڵكو ئه‌و سه‌قامگیرى و ئارامیه‌ش له‌بار ده‌بات كه خه‌ڵكى كوردستان قوربانى زۆریان بۆ داوه. له‌لایه‌كى تریشه‌وه، ده‌رفه‌ت بۆ وڵاتانى دراوسێ ده‌كاته‌وه كه بێنه‌نێو هه‌رێمى كوردستان بۆ هه‌میشه ئه‌و قه‌واره‌یه له‌نێو به‌رن كه هه‌رگیز به‌بوونى ئاسووده نه‌بوون.


کاملا پیرساد بیسیسار - ویکیپیدیا، ئینسایکڵۆپیدیای ئازاد\nبە ئینگلیزی: Kamla Persad-Bissessar\n(١٩٥٢-٠٤-٢٢) ٢٢ی نیسانی ١٩٥٢ (تەمەن ٦٩ )\nSiparia، ترینیداد و تۆباگۆ\nPrime Minister of Trinidad and Tobago، Member of the House of Representatives of Trinidad and Tobago\nکاملا پیرساد بیسیسار (بە ئینگلیزی: Kamla Persad-Bissessar؛ لە دایکبووی ٢٢ی نیسانی ١٩٥٢) ژنە پارێزەر و سیاسەتوانی ترینیداد و تۆباگۆییە، ئەو لە ماوەی ٢٦ی ئایاری ٢٠١٠ بۆ ٩ی ئەیلوولی ٢٠١٥ بووە شەشەمین سەرۆک وەزیرانی ترینداد و تۆباگۆ. ئەو لە ئێستادا سەرکردایەتی بەرەی ئۆپۆزسیۆنی وڵاتەکەی لەپاڵ حیزبی کۆنگرێسی نیشتمانیی یەکگرتوو دەکات. ئەو سێ ساڵ سەرکردایەتی ئەو بەرەیەی ئۆپۆزسیۆنی کردووە.\nکاملا پیرساد بیسیسار بەشی یاسای تەواوکردووە و بەکالۆریۆسی لێی ھەیە، ھەروەھا ماستەریشی لە بەڕیوەبردنی کاری تایبەت (EMBA) بەدەست ھێناوە. کاملا لەگەڵ گریگۆری بیسیسار ھاوسەرگیری کردووە، لەگەڵ ئەودا کوڕێکیان ھەیە بەناوی کریس.\nلە ساڵی ٢٠١٢، کاملا خەڵاتی ڕێزلێنانی (Pravasi Bharatiya Samman) لەلایەن سەرۆکی ھیندستان پێدرا.\n^ "Archived copy". Archived from the original on 27 September 2013. Retrieved 25 May 2010. ٢٧ی ئەیلوولی ٢٠١٣ لە وەیبەک مەشین، ئەرشیڤ کراوە. PNM lose to Peoples Partnership in Trinidad elections 2010]. Ttgapers.com 24 May 2010.\nکۆمنزی ویکیمیدیا، میدیای پەیوەندیدار بە کاملا پیرساد بیسیسار تێدایە.\nوەرگیراو لە «https://ckb.wikipedia.org/w/index.php?title=کاملا_پیرساد_بیسیسار&oldid=893390»


ئەنجومەنی سەركردایەتیی كۆمه‌ڵی ئیسلامی كۆبووه‌وه‌و راگه‌یه‌ندراوێكی بڵاوكرده\nنه‌ته‌وه یه‌كگرتوه‌كان: ژماره‌ی په‌نابه‌رانی میانمار له به‌نگلادیش گه‌یشتووه‌ته 800 هه‌زار په‌نابه‌ر\nنه‌ته‌وه‌یه‌كگرتووه‌كان ڕایگه‌یاند، ژماره‌ی ئه‌و موسڵمانه په‌نابه‌رانه‌ی به‌هۆی ڕووداوه توندوتیژییه‌كانی میانمار له كه‌مپه‌كانی به‌نگلادش گیرساونه‌ته‌وه، گه‌یشتووه‌ته 800 هه‌زار كه‌س و، ژماره‌یه‌كی زۆریان به‌سه‌ختی ژیان به‌سه‌ر ده‌به‌ن.\nجۆیل میللمان، وته‌بێژی ڕێكخراوی كۆچی نێوده‌وڵه‌تی سه‌ر به نه‌ته‌وه یه‌كگرتووه‌كان له لێدوانێكدا ڕایگه‌یاند،" تا دێت ژماره‌ی په‌نابه‌رانی میانمار ڕوو له زیادبوونه‌و، به‌پێی ئاماره‌كانیش ژماره‌ی ئه‌و مسوڵمانانه‌ی له 25ی ئابه‌وه تا ێستا به‌هۆی ڕووداوه توندوتیژییه‌كانی میانمار له كه‌مپه‌كانی به‌نگلادش گیرساونه‌ته‌وه، گه‌یشتووه‌ته 800 هه‌زار كه‌س، له‌و ژماره‌یه‌ش نزیكه‌ی 589 هه‌زار كه‌س و به‌سه‌ختی ژیان به‌سه‌ر ده‌به‌ن".\nوتیشی" ئه‌و حه‌وت هه‌زار په‌نابه‌ره‌ی له گوندی ئانژومان پارا له سنووری به‌نگلادش گیریان خواردبوو دوێنێ له‌لایه‌ن سوپای به‌نگلادش رزگاركران و به‌شێوه‌یه‌كی كاتی له كه‌مپه‌كان نیشته‌جێكراون"\nئه‌مه له‌كاتێكدایه: 25ی ئابی ئه‌مساڵ، سوپای میانمار و بوزییه توندڕه‌وه‌كان هێرشیان بۆ سه‌ر موسڵمانانی میانمار ده‌ست پێكردو، موسوڵمانی ئه‌و ناوچانه‌ش بۆ پاراستنی گیانی خۆیان روویان له به‌نگلادش كرد.


كۆچی مام جه‌لال.. قۆناغی فیتره‌ت\nكۆچی مام جه‌لال.. قۆناغی فیتره‌ت   11/10/2017\nدوایین كۆچی مام جه‌لال ، به گشت ماناكان، كوردستان روه‌و قۆناغێكی جیاواز ده‌گوازێته‌وه.\nمام جه‌لال له پێوانه‌یه‌كی ئیقلیمی و جیهانیدا له ڕیزی پیاوه گه‌وره‌كان دێته ژماردن.\nكه‌سێك توانیبێتی له ته‌مه‌نی چوارده ساڵییدا وه‌ك « ره‌هبه‌ر» ێك ده‌ربكه‌وێ و له سی ساڵیدا، له ناو گه‌لێكی دواكه‌وتوی خۆرهه‌ڵاتی ناوه‌ڕاستدا، ببێته خاوه‌نی خه‌ت و فێرگه‌ی تایبه‌ت به خۆی ، و به بێ هیچ پشتیوانییه‌كی بنه‌ماڵه‌یی و عه‌شیره‌تی به‌رامبه‌ر گه‌وره‌ترین هێزی سیاسی وڵاته‌كه‌ی راوه‌ستێ و له مه‌ودایه‌كی زه‌مانی شه‌ست ساڵیدا، ئیداره‌ی قورسترین ناكۆكی سیاسی و عه‌سكه‌ری گه‌له‌كه‌ی بكات و له دوایین ساڵه‌كانی ته‌مه‌نیشیدا ببێته سه‌ركۆماری وڵاتیك كه نه‌وه‌كانی پێغه‌مبه‌ر ، به حوكمی ئه‌و غه‌دره‌ی سته‌مكاره هاوئاینه‌كانیان لێیانكردن، به‌ر نه‌فره‌تیان داو داوایان له خوای مه‌زن كرد تا رۆژی قیامه‌ت له‌م وڵاته‌دا میلله‌ت دژی حاكم بێت و حاكمیش دوژمنی میلله‌ت.\nمردنی مام جه‌لال روداوێكی ئاسایی نییه، به تایبه‌ت له‌و روه‌وه كه بزانین مام جه‌لال تاقه كه‌س بو كه ده‌یتوانی باڵانسی نێوان عه‌داڵه‌تخوازی و نه‌ته‌وه‌خوازی له كوردستاندا رابگرێ و ڕێگه نه‌دا جه‌ده‌لی نێوان ئه‌و دو ئایدیا جیهانیه ( سوسیالیزم و ناسیونالیزم) به ئاقارێكی مه‌ترسیداردا بڕۆن و وه‌ك ئێسته كه له كوردستانا به ئاقارێكی یه‌كجار مه‌ترسیدارا رۆشتون و ئاسۆی وڵاتیان به ته‌واوی روه‌و تاریكی بردوه.\nمردنی مام جه‌لال به ته‌واوی مانا «قۆناغی فیتره‌ت» له كوردستانا دروست ئه‌كات. قۆناغی فیتره‌ت به‌و مانایه‌یه كه به‌تاڵیه‌كی گه‌وره له ئاستی سیاسی و حزبیدا دێته ئاراوه و هیچ كه‌س نازانێ چه‌ن ساڵ و چه‌ن ده‌یه ده‌خایه‌نێ و، ته‌نها ڕێگر و به‌ربه‌ست له‌به‌رده‌م ئه‌و به‌تاڵییه ترسناكه‌ی غیابی مام جه‌لال بۆ حزبه‌كه‌ی و كۆی میلله‌ت جێی ئه‌هێڵی، هوشیاری و خۆنه‌ویستی جێگره‌وه‌كانی مام جه‌لاله كه بتوانن ده‌ركی قۆناغ بكه‌ن و بزانن ره‌هبه‌ره‌كه‌یان چ ڕۆڵیكی مێژوویی وازیكردوه‌و به چ میتۆدك هه‌ڵسوكه‌وتی له‌گه‌ل روداوه ناوخۆیی و ئیققلیمیه‌كانا كردوه.\nئه‌وه‌ی له‌مه‌ودوا ( له‌م دۆخه‌دا به فه‌وری و ته‌نانه‌ت له كاتی پرسه‌شدا) بۆ كه‌سه هوشیاره‌كانی ئه‌م وڵاته به گشتی و ئه‌ندامانی ی ن ك به تایبه‌تی گرنگه و پێویسته له قۆناغی پۆست مام جه‌لالدا بیری لێبكرێته‌وه، ته‌نها ره‌هه‌نده عاتیفیه‌كانی كۆچی مام جه‌لال نین ، چونكه مام یه‌كێكه له‌و مرۆڤانه‌ی له مه‌ودایه‌كی نیوسه‌ده‌یی زیاترا ، كاریگه‌ری سیاسی و ئابوری و كۆمه‌ڵایه‌تی و رۆشنبیری قوڵی جێهێشتوه ... به‌ڵكو بیركردنه‌وه بریاردانه له‌و زه‌روره‌ته سیاسیانه‌ی له ئاستی ناوخۆو هه‌رێمدا ده‌سته‌ویه‌خه‌ی خه‌ڵكی كوردستانن و به شێوه‌یه‌كی قه‌تعی پێویستیان به یه‌كلاكردنه‌وه ھه‌یه... ئه‌ركی ده‌سته‌بژێری یه‌كێتی و حزبه سیاسیه نزیكه‌كانیه‌تی كه به وردی ته‌گبیر له پڕكردنه‌وه‌ی واقعی ئه‌و بۆشاییه بكه‌نه‌وه كه پرۆسه‌ی سروشتی مردنی ئینسانه‌كان و له‌وانه‌ش كه‌سایه‌تیه‌كی وه‌ك مام بۆی دروستكردون.\nمه‌رگی نه‌وشیروان مسته‌فا وه‌ك ره‌هبه‌ری باڵی عه‌داله‌تخوازی ناو جوڵانه‌وه‌ی كورد و هاوكات مه‌رگی مام جه‌لال وه‌ك كه‌سایه‌تیه‌كی مێژویی و (ده‌وڵه‌تمه‌دار) له مه‌ودایه‌كی زه‌مانی چه‌ند مانگیدا، نوخبه‌ی سیاسی كوردستان به گشتی و هه‌رێمی سلێمانی به تایبه‌تی، ڕوه‌و قه‌یرانێكی مه‌زن ده‌ئاژوێ كه به دڵنیاییه‌وه پێویستی به‌وپه‌ڕی حیكمه‌ت و وردبینی و له‌خۆبوردویی و گیانی خۆنه‌ویستی وكاركردنی گروپی و دوربینی هه‌یه.\nئومێدی هه‌موان ئه‌وه‌یه كه وه‌سێت و ئامۆژگارییه‌كانی دوا ساڵه‌كانی ته‌مه‌نی مام جه‌لال بۆ ڕێكخستنه‌وه‌ی نێو ماڵی كوردستان ببنه كردارو، به‌شێك له شوێنكه‌وتوه‌كانی نه‌بنه به‌ردی خڕ له‌سه‌ر ڕێگه‌ی ئه‌و ئامانجه پیرۆزانه‌ی مام جه‌لال به جدی و ڕونی ئه‌یویست پێش مردنی جێبه‌جێیان بكات.


نێچيرڤان بارزانى، سه‌رۆكى هه‌رێمى كوردستان له له‌نده‌ن لەگەڵ بۆريس جۆنسۆن سه‌رۆك وه‌زيرانى به‌ريتانيا کۆبووەوە و جەختیان لەپەرەپێدانى پەیوەندییەکانى هەرێم و بەریتانیا کردەوە.\nبەپێی راگەیەنراوێکى سەرۆکایەتى هەرێم کە دەست "ناس کورد" کەوتووە، لەکۆبوونەوەکەدا بۆريس جۆنسۆن جه‌ختى له‌وه كرده‌وه كه په‌يوه‌ندييه‌كان مێژوويين و ده‌بێ پته‌وتر بكرێن به‌تايبه‌تى له بوارى ئابووريدا، بۆ ئه‌مه‌ش ده‌رفه‌ت له‌باره و خوازيارن ئاڵوگۆڕ و سه‌ر‌دانى شانده‌كانى هه‌ردوولا زياتر بكه‌ن، هه‌روه‌ها خواستى خۆى بۆ سه‌ردانيكردنه‌وه‌ى هه‌ولێر نيشان دا و وتى: بيره‌وه‌ريى خۆشى ئه‌و سه‌ردانه‌م هه‌يه.\nلاى خۆیەوە، نێچیرڤان بارزانى سه‌ردانى له‌نده‌ن و كۆبوونه‌وه‌ى له‌گه‌ڵ سه‌رۆك وه‌زيران بۆريس جۆنسۆن به دڵنياكه‌ره‌وه و گرنگ بۆ بره‌ودان به په‌يوه‌ندييه‌كان له قه‌ڵه‌م دا به‌تايبه‌تى دواى ئه‌و پێشهاتانه‌ى له ناوچه‌كه‌دا هاتوونه‌ته ئاراوه.\nدوایین پێشبینی گشتگیر بۆ ئەنجامی هەڵبژاردنەكانی 10 مانگ\n2021.10.02 - 19:14\nپەیامێک لە پارتییەوە بۆ پەکەکە: نامانەوێت خوێن بڕژێت\n2021.10.02 - 16:41\n2021.09.26 - 10:56\nنێچیرڤان بارزانی و جێنشینی ئه‌بوزه‌بی لە بەریتانیا کۆبوونەوە\n2021.09.18 - 10:19


وه‌زیرى بازرگانى عێراق ئاماده‌كردنى ماده خۆراكیه‌كانى نێو فۆڕمى خۆراكى بۆ هاوڵاتیان له‌مساڵدا به‌دابینكردنى پاره‌وه به‌سته‌وه‌و ده‌ڵێت: حكومه‌تى عێراق پاره‌یه‌كى باشى دابینكردوه بۆ ئه‌م مه‌به‌سته.\nعه‌لا جبورى به رۆژنامه‌ى سه‌باحى نیمچه فه‌رمى وتوه، ئه‌و كه‌موكوڕییه‌ى ساڵى 2020 له دابینكردنى ماده خۆراكیه‌كانى فۆڕمى خۆراك هه‌بوو به‌هۆى كه‌مى ته‌رخانكردنى پاره‌وه بو كه هۆكاره‌كه‌ى ده‌گه‌ڕێته‌وه بۆ دابه‌زینى نرخى نه‌وت و بڵاوبونه‌وه‌ى په‌تاى كۆرۆنا.\nرونیشیكرده‌وه، حكومه‌تى عێراق بڕه پاره‌یه‌كى باشى بۆ ئه‌مساڵى فۆڕمى خۆراك ته‌رخانكردوه و په‌رله‌مانیش به‌هه‌مان شێوه پاڵپشتى خۆى راگه‌یاندوه بۆ دابینكردنى پاره‌ى پێویست بۆ به‌شه خۆراك .\nوه‌زیرى بازرگانى عێراق وتیشى ، به‌بڕیارى ئه‌نجومه‌نى وه‌زاره‌تى ئابورى لیژنه‌یه‌ك به سه‌رۆكایه‌تى وه‌زیرى كار پێكهێنراوه بۆ باشكردنى فۆڕمى خۆراك و گه‌یاندنى به‌شه خۆراك بۆ ئه‌و كه‌سانه‌ى شایسته‌ن و ئه‌و خێزانانه‌ى له‌خواره‌وه‌ى هێڵى هه‌ژارین ، كه یان راسته‌وخۆ بڕى پاره‌كه‌یان پێده‌درێت یان به‌شه خۆراكى مانگانه.\nئه‌گه‌ر هه‌رێم و به‌غدا نه‌گه‌نه رێكه‌وتن چى روده‌دات؟\nسەرۆكی چین سەركەوتنی وڵاتەكەی بەسەر هەژاری و دەستكورتیدا راگەیاند\nئه‌مریكا: دان به‌خۆدا گرتنمان به‌رامبه‌ر ئێران سنورى هه‌یه\nكۆنسوڵخانه‌ی ئه‌مریكا ناوه‌رۆكى سه‌ردانه‌كه‌ى ماتیۆ تۆله‌ر بۆ هه‌ولێر ئاشكرا ده‌كات\nنەوتی خاو نرخێكی پێوانەیی تۆماركرد


سەرەتا»جۆراوجۆر»سۆشیال میدیا»تۆڕه‌كانى تر»بەم تايبەتمەندييەی ڤايبەرتان زانيوە؟\nلەلایەن Tech Eye لە 11/04/2016 0 Comments\nبەرنامەی ڤايبەر بە يەکێک لە بەرنامە سەرکەوتووەکانی بواری پەيوەندی دادەندرێت و زۆرترين بەکارهێنەرانی هەيە لە سەرانسەری جيهاندا.\nوەک ئاشکرايە بەهۆی ئەنجامدانی پەيوەندی بێبەرانبەر بەبوونی هێڵی ئينتەرنێت ڤايبەر سەرکەوتنی بەدەستهێناوەو هەر بەزوويی بووە بەرنامەيەکی گرنگ و پێويست لە ئامێرە زيرەکەکانی وەک ئايفۆن و گالاکسی و ئێچ تی سی و سۆنی ئێريکسۆن و هتد.\nڤايبەر کۆمەڵێک تايبەتمەندی گرنگ و بەسوود لە خۆدەگرێت و بەردەواميش بەپێی پێويست لەلايەن پەرەپێدەرانی بەرنامەکەوە گۆڕانکاری تيادا دەکرێت.\nلەدوايين نوێکردنەوەی ڤايبەردا بۆ ئەو ئامێرانەی سيستمی ئەندرۆيديان لەسەرە واتە ئامێرەکانی (گالاکسی ، ئێچ تی سی ، سۆنی ئێريکسۆن..هتد) تايبەتمەندييەک زيادبووە کە دەتواندرێت زەنگی کاتی هاتنی پەيوەندی بگۆڕيت بەو فايلە دەنگييەی کە خۆت دەتەوێت و مەبەستتە.\nواتە هەموو بەکارهێنەرێکی ڤايبەر لەسەر سيستمی ئەندرۆيد دەتوانن زەنگی پەيوەندی و کاتی چاتکردن بگۆڕن بەو شتەی کە خۆيان دەيانەوێت.\nبۆ ئەنجامدانی ئەو کارەش ئەم هەنگاوانە بگرنە بەر:\nلە بەشی سێيەمی وێنەکاندا، وەک دەبينن دوو چوارگۆشەی سوور هەيە، بەشی سەرەوەيان بۆ گۆڕينی زەنگی ڤايبەرەکەيە، ئەوەی دووەميشيان بۆ گۆڕينی دەنگی کاتی چاتکردنی ڤايبەرەکەيە.\nبابەتەكانی پێشووترچۆنیه‌تی گێرانه‌وه‌ی فایله سڕاوه‌کانی نێو فلاشه‌که‌ت\nبابەتی دواتر چۆنیەتی دروست کردنی خشتە لە SQL server\nشیكردنه‌وه‌ى Context Menu Strip له ڤی بی نێت\nلەلایەن botan luqman 28/12/2016\nدوو هه‌فته له‌مه‌وبه‌ر له ڕۆژی چوارشه‌مه له ١٤ی مانگ به‌ربژێری سه‌ركه‌وتووی هه‌ڵبژاردنی ئه‌مریكا و سه‌رۆكی…\nچۆنیه‌تی کارپێکردنی یاریه‌کانی PS4 له‌سه‌ر ئه‌ندرۆید\nبه‌ناوی خودا له‌م وانه‌یه‌دا ده‌رباره‌ی چۆنیه‌تی کارپێکردنی یاریه‌کانی پله‌ی سته‌یشن چوار ده‌که‌ین له‌سه‌ر ئه‌ندرۆیده‌که‌ت *تێبینی…


چوار چیرۆکی قورئانی پیرۆز لە سوڕەتی الکهف - مەکۆی هاوەڵان\nhawalan HAWALAN قورئانی پیرۆز چیرۆکی قورئان\nچوار چیرۆکی قورئانی پیرۆز لە سوڕەتی الکهف\nئەم بەشە تایبەتە بەو بەسەرهاتوو چیرۆکانەی کە لو قورئانی پیرۆز وحەدیسی پێغەمبەر هاتوون\nوەڵامێکی نوێ زیاد بکە\nیەک پۆست • لاپەڕە 1 له 1\nبەژداریه كان: 860\nبەشداربووە لە: هەینی أغسطس 26, 2011 3:38 am\nپەیوەندى بكه hawalan\nبەژداریەكان لەلایەن hawalan » هەینی مارس 19, 2021 3:34 am\nباسی چوار چیرۆکی قورئانی پیرۆز لە سوڕەتی الکهف(ئەشکەوتەکە) خەڵکانی ئەشکەوتەکە، خاوەنی دوو باخەکە، موسی (علیه سلام) و "خضر" "ذو القرنين".\nئەم چوار چیڕۆکە یەک تەوەر دەگرنە خۆ کە ئەویش کۆکردنەی فتنە و تاقیکردنەوەکانە لە ژیان.\n①فتنە و تاقیکردنەوەی "دین"\nچیڕۆکی ئەوانەی هەڵاتن بە دینەکەیان لە پاشایەکی زاڵم و چوون بۆ ناو ئەشکەوتێک ئەوشوێنەی کە موعجزەی ئەوانی تێدا ڕوویدا لەوێ مانەوە بۆ سێ سەد ساڵ و نۆ ساڵیشی بۆزیاد کە وە ئەو گوندە هەموویان لەسەر یەکتاپەرستی (تەوحید) ڕۆژیانکردەوە. پاشان ئەو ئایەتانە دێت کە باس لە چۆنیەتی خۆپاراستن دەکات لەم جۆرە فتنە و تاقیکردنەوەیە.\n( *وَاصْبِرْ نَفْسَكَ مَعَ الَّذِينَ يَدْعُونَ رَبَّهُم بِالْغَدَاةِ وَالْعَشِيِّ يُرِيدُونَ وَجْهَهُ وَلَا تَعْدُ عَيْنَاكَ عَنْهُمْ تُرِيدُ زِينَةَ الْحَيَاةِ الدُّنْيَا وَلَا تُطِعْ مَنْ أَغْفَلْنَا قَلْبَهُ عَن ذِكْرِنَا وَاتَّبَعَ هَوَاهُ وَكَانَ أَمْرُهُ فُرُطًا * وَقُلِ الْحَقُّ مِن رَّبِّكُمْ فَمَن شَاء فَلْيُؤْمِن وَمَن شَاء فَلْيَكْفُرْ إِنَّا أَعْتَدْنَا لِلظَّالِمِينَ نَارًا أَحَاطَ بِهِمْ سُرَادِقُهَا وَإِن يَسْتَغِيثُوا يُغَاثُوا بِمَاء كَالْمُهْلِ يَشْوِي الْوُجُوهَ بِئْسَ الشَّرَابُ وَسَاءتْ مُرْتَفَقًا*).\n↩خۆپاراستن لە فتنەی دین بە هاوەڵیەتی کردنی ساڵحان و یاخستەوەی ئاخرەت دەبێت.\n②فتنەی "ماڵ و سامان"\nچیڕۆکی خاوەنی دوو باخەکە کە خودا هەموو شتێکی پێدابوو لە نازو نعمەتی دونیا بەڵام کوفرانەی بە نیعمەتەکانی خودا دەکرد و نکۆڵی زیندوبونەوەشی دەکرد خوداش هەر دوو باخەکەی وێرانکرد. پاشان ئایەتەکانی چۆنیەتی خۆپاراستن لەم جۆرە فتنەیە دێت:\n( *وَاضْرِبْ لَهُم مَّثَلَ الْحَيَاةِ الدُّنْيَا كَمَاء أَنزَلْنَاهُ مِنَ السَّمَاء فَاخْتَلَطَ بِهِ نَبَاتُ الْأَرْضِ فَأَصْبَحَ هَشِيمًا تَذْرُوهُ الرِّيَاحُ وَكَانَ اللَّهُ عَلَى كُلِّ شَيْءٍ مُّقْتَدِرًا * الْمَالُ وَالْبَنُونَ زِينَةُ الْحَيَاةِ الدُّنْيَا وَالْبَاقِيَاتُ الصَّالِحَاتُ خَيْرٌ عِندَ رَبِّكَ ثَوَابًا وَخَيْرٌ أَمَلًا*)\n↩خۆپاراستن لە فتنەی ماڵ و سامان بە تێگەیشتن لە حەقیقەتی دونیا و یادی ئاخرەت دەبێت.\n③ فتنەی زانست(زانست)\nچیڕۆکی موسا (علیه سلام) لەگەڵ "خضر" کاتێک پێغەمبەر (موسی علیه سلام) وا گومانی برد کە زاناترین کەسی سەر زەویە، خودای گەورە وەحی بۆنارد کە کەسێک هەیە لەو زاناترە ئەویش چوو تا بەدیداری بگات و لێیەوە فێربێت بەڵام ئارامی نەگرت لەسەر ئاوشتانەی کە "خضر" دەیکرد چونکە لە حکمەتی ئەو کارانە تێنەدەگەیشت تەنها زاهیرەن دەیبینی، پاشان ئایەتی چۆنیەتی خۆپاراستن لەم فتنەیە دێت:\n( *قَالَ سَتَجِدُنِي إِن شَاء اللَّهُ صَابِرًا وَلَا أَعْصِي لَكَ أَمْرًا*)\n↩خۆپاراستن لە فتنەی زانست بە بێفیزی و لەخۆبایی نەبون بە زانست دەبێت.\nچیڕۆکی "ذو القرنین" کە پاشایەکی دادپەروەر وخاوەن زانست بوو و دەیگواستەوە لە ڕۆژهەڵاتی زەوی بۆ ڕۆژئاوای زەوی، خەڵکانی بانگ دەکرد بۆ لای خوداپەرستی و خێر و چاکەی بڵاودەکردەوە تا گەیشتە قەومێک کە دەترسان لە هێرشی یأجوج و مأجوج، یارمەتی دان تاوەکو بەستێک دروست بکەن تاوەکو ڕێگریان لێبکەن نەگەن بەوان. تا ئەمرۆش ئەو بەستە ماوە. پاشان ئایەتەکانی چۆنیەتی خۆپاراستن لەو جۆرە فتنەیە دێت.\n( *قُلْ هَلْ نُنَبِّئُكُمْ بِالْأَخْسَرِينَ أَعْمَالًا * الَّذِينَ ضَلَّ سَعْيُهُمْ فِي الْحَيَاةِ الدُّنْيَا وَهُمْ يَحْسَبُونَ أَنَّهُمْ يُحْسِنُونَ صُنْعًا*)\n↩خۆپاراستن لە فتنەی دەسەڵات بەوە دەبێت کە کارەکانت تەنها لەبەر خودا بێت واتە اخڵاص بۆ خودا بێت وە بە یادی ئاخیرەت دەبێت.\n#ڕۆژی_هەینی بیرت بێت:\n❤خوێندنی سورەتی الکهف.\nسەڵاوات دان لەسەر پێغەمبەر(ﷺ)\nگەڕانەوە بۆ ”چیرۆکی قورئان“


خولی پلە یەکی ئینگلتەرا - سوانزی ستی vs شێفیڵد وێنزدەی - Soccer - Yariga - Results, fixtures, tables and statistics\nبۆڵتۆن واندێرێرز vs. لیدز یونایتد ڕۆسێرهام یونایتد vs. ڕیدین هاڵ ستی vs. برێنتفۆرد ئیپسویچ تاون vs. ویگان ئاتلەتیک ئاستۆن ڤیلا vs. ستۆک ستی سوانزی ستی vs. شێفیڵد وێنزدەی بریستۆڵ ستی vs. نۆرویچ ستی دێربی کاونتی vs. نۆتینگام فۆرێست ڕۆسێرهام یونایتد vs. وێست برۆمیچ ئالبیۆن ئیپسویچ تاون vs. شێفیڵد یونایتد\nسوانزی ستی vs شێفیڵد وێنزدەی 2-1\n63' Marco Matias (G)\nB. Celina (G) 71' (دروستکرا لە لایەن: C. Roberts)\nو.ڕۆتلێدج (G) 72' (دروستکرا لە لایەن: B. Celina)\n'79 بۆ س. فلێچەر\n'46 بۆ Marco Matias\n'63 بۆ J. Montero\n'65 بۆ B. Celina\n'63 بۆ ن. دایێر\n'65 بۆ ک.ناوتن\n'79 بۆ M. Fox\n15 و.ڕۆتلێدج 72'\n12 J. Thorniley 12'\n24 A. Baker 33'\n7 J. Montero بۆ ن. دایێر 63'\n10 B. Celina بۆ ک.ناوتن 65' 71'\n17 C. Carter-Vickers بۆ M. van der Hoorn 46'\n9 س. فلێچەر بۆ M. Fox 79'\n19 Marco Matias بۆ J. Onomah 46' 63'\n12/03/19 CHA بۆڵتۆن واندێرێرز 0 - 2 شێفیڵد وێنزدەی بینینی ڕووداوەکان زانیاری زیاتر لەسەر ئەم یارییە\n30/03/19 CHA ستۆک ستی 0 - 0 شێفیڵد وێنزدەی زانیاری زیاتر لەسەر ئەم یارییە


سروود: "ئەی کەنەدا"\nسروودی شاھانە: "خودا شاژن بپارێزێت"\n٤٥°٢٤′N ٧٥°٤٠′W / ٤٥°٢٤′N ٧٥°٤٠′W / 45.400; -75.667\nGDP (PPP) بەراوردی ٢٠١٤\nGDP (nominal) بەراوردی ٢٠١٤\nGini (٢٠١٠) ٣٣،٧\nHDI (٢٠١٣) ٠،٩٠٢\n (UTC−3.5 to −8)\n- ھاوین (DST)  (UTC−2.5 to −7)\nکەنەدا(بەئینگلیزی و فەڕەنسی: Canada)، فەرمیانە یەکێتی کەنەدا، وڵاتێکە لە ئەمەریکای باکوور لە شەش هەرێم پێکهاتووە ناوی هەرێمەکان بریتیە لە قوێبیک و ئۆنتاریۆ و مانیتۆبا و ساسکاچێوان و ئەلبێرتا و بریتیش کۆڵۆمبیا. ئەم هەرێمانە هەر یەکەو پایتەختێکی هەیە بەڵام یەک پایتەخت هی هەموو کەنەدایە ئەویش ئۆتاوایە. کەنەدا دەکەوێتە بەشی سەرەوەی کیشوەری ئەمەریکای باکور و دەڕوانێتە زەریای ئەتڵەسی لەبەشی خۆرهەڵاتی وە دەڕوانێتە زەریای هێمن لەبەری خۆرئاوای ،هەروەها زەریای بەستەڵەکی باکوور لە بەشی باکوریێتی ،کەنەدا دووەم گەورەترین وڵاتی جیهانە لەڕووی ڕووبەرەوە،هەروەها سنوری باشوری کە هاوسنورە لەگەڵ وڵاتە یەکگرتووەکانی ئەمەریکا بە درێژترین سنووری ڕامیاری دادەنرێت لەجیهان دا.\nزەویەکانی کەنەدا هەزاران ساڵە بەکارهاتووە لەلایەن خێڵەسەرەتاییەکانەوە.لەکۆتایی سەدەی پانزەهەم لەکاتی پشکنین و دۆزینەوەی زەوی زیاتر لەلایەن فەرەنسی و بەریتانییەکانەوە دۆزراوەتەوە و تێیدا نیشتەجێبوون،بەڵام فەڕەنسیەکان پاشەکشەیان کرد لەتەواوی ئەم ناوچانەی هەژمونیان بەسەردا دەڕۆیشت لەئەمەریکای باکور لەساڵی ١٧٦٣دوای جەنگی حەوت ساڵەی نێوانیان،بەڵام لەساڵی ١٨٦٧لەژێر دەسەڵاتی داگیرکاری بەریتانیا کەنەدا دروست کرا وەک کیانێکی ڕامیاری سەربەخۆ کە لەچوار ناوچەی کۆنفیدرالی پێک هاتبوو،بەهۆی ئەمەوە کەنەدا بووە خاوەن ڕووبەرێکی فراوانی دەسەڵات بەدەست لەچوارچێوەی دەسەڵاتەکانی بەریتانیا،لەساڵی ١٩٣١سەربەخۆیی خۆی وەرگرت لە بەریتانیا بە پێی ڕێککەوتنامەی ستمنستەر،هەروەها لەساڵی ١٩٨٢بەیەکجارەکی لە بەریتانیا جیابۆوە بەشێوەیەکی یاسایی لەڕێگای دەنگدانی پەرلەمانەوە.\nکەنەدا وڵاتێکی فیدراڵیە ،حکومەتێکی دیموکراتی نوێنەرانەی شاهانەی دەستوری حوکمی دەکات،کە شاژن ئەلیزابێسی دووەم ڕابەرایەتی دەکات، گەلی کەنەدا هەردوو زمانی ئینگلیزی و فەرەنسی بەکاردێنێت لەسەر ئاستی گشتی.کەنەدا بە دەوڵەتێکی هەرە پێشەنگ و پێشکەوتوو هەژمار دەکرێت لەسەر ئاستی جیهان،خاوەن ئابوریەکی گشتگیرە و پشت بەسامانی سروشتی وبازرگانی نێودەوڵەتی دەبەستێت بەتایبەت لەگەڵ وڵاتە یەکگرتووەکانی ئەمەریکا کە خاوەن پەیوەندیەکی دیپلۆماسی درێژ و توند و تۆڵن.کەنەدا ئەندامە لەکۆمەڵەی وڵاتانی پیشەسازی حەوت و کۆمەڵەی وڵاتانی هەست و کۆمەڵەی بیستەم و هاوپەیمانی باکوری ئەتڵەسی و ڕێکخراوی هاریکاری و گەشەپێدانی ئابوری و ڕێکخراوی بازرگانی گشتی جیهانی و وڵاتانی کۆمۆنوێلت و فەرەنکۆفۆنی و ئەندامی ڕێکخراوی وڵاتانی ئەمەریکی وئۆپیک ونەتەوە یەکگرتوەکانە. کەنەدا یەکێکە لەو وڵاتانەی کە خاوەنی بەرزترین ڕێژەی داهات و خۆشگوزەرانیە لەسەر ئاستی جیهان کە بەگوێرەی ئاماری ڕێکخراوی پەرەپێدانی مرۆیی لەڕێزبەندی هەشتەم وڵات دێت بۆ خۆشگوزەرانی.\nحکومەت و ڕامیاری\n٢.٣ یەکێتییەکە و فڕاوانبوونی\n٢.٥ سەردەمی هاوچەرخ\n٣.٢ هێزە چەکدارەکان و پەیوەندیە نێودەوڵەتیەکان\n٣.٣ هەرێم و دەڤەرەکانی\n١٠ پێرستی سەرچاوەکان\n١١ الروابط الخارجية


”بیرکردنەوە لە ئێستا“ بەشی یەکەمی وتارێکی نوێی ئاراس فەتاح و مەریوانی وریا قانعە\n”بیرکردنەوە لە ئێستا“\n”بیرکردنەوە لە ئێستا“ بەشی یەکەمی وتارێکی نوێی ئاراس فەتاح و مەریوانی وریا قانعە کە رۆژی سێشەممە لە ئاوێنەدا بڵاوکرایەوە.\nئەمەش کۆی وتارەکەیانە\nبیرکردنەوە لە ئێستا\nئاراس فەتاح – مەریوان وریا قانع\nبیرکردنەوە لە ئێستا و کردنی ئێستا بە کێشەیەکی فیکریی و تیۆریی و سیاسیی یەکێکە لە ئەرکە ھەرە سەرەکییەکانی ڕۆشنبیر، لەمەشدا ڕۆشنبیر ڕۆڵێکی پێغەمبەرانە نابینێت، بەڵکو ڕووبەر و پانتاییە گرنگەکانی بیرکردنەوە و تەحەداکردنەکان دەستنیشاندەکات. ڕۆشنبیر ئەم کارەش لە شەو و ڕۆژێکدا جێبەجێناکات، بە چاوپێکەوتنێک یان نووسینی وتارێک یاخود چاپکردنی کتێبێک کۆتایی بەکارەکانی ناھێنێت. مێژووی ڕاستەقینەی ھەر ڕۆشنبیرێک بریتییە لە مێژووی نووسین و تێکستەکانی، مێژووی ئامادەبوونی لەناو کێشە و تەحەدا سەرەکییەکانی کۆمەڵگا و سەردەمەکەی. لە ھەموو ئەمانەشدا مێژووی ھەر ڕۆشنبیرێک مێژووی چۆنیەتی گۆڕینی ئەو ئێستایە کە تیایدا دەژی، بۆ کۆمەڵێک پرسیار و کێشە و بەرخوردی تیۆریی و میتۆدیی و سیاسیی، مێژووی ھەوڵدانە بۆ وەڵامدانەوەی ئەو پرسیار و کێشانە بەشێوەیەک ئەو وەڵامانە ھاریکاری مرۆڤەکان بن، بۆئەوەی باشتر و ڕوونتر لەو دونیایە تێبگەن کە تیادا دەژین و ئەم تێگەیشتنەش یەکێک لە کەرەستە سەرەکییەکانی گۆڕان و سەرلەنوێ داڕشتنەوەی ئەو دونیایە بێت. بەم مانایە ئیشی ڕۆشنبیر ئیشی تێکەڵبوونێکی چالاک و فرەلایەنە بەو ئێستایەی لەئارادایە و ھەوڵدانی تەرجەمەکردنی ئەو ئێستایەیە بۆ کۆمەڵێک تێز و تیۆر و گریمانە و مۆدێلی ڕوانین و بەرخوردکردن.\nدۆخی ئێستاکەی ھەرێمی کوردستان دۆخێک نییە بە ڕۆشنبیران چاکبکرێت، ئێستایەک نییە ئەم یان ئەو ڕۆشنبیر لەڕێگای وتارێک یان چەند وتارێکەوە چارەسەرێکی سیحریی بۆ بدۆزێتەوە. کەڵەکەبوونی کێشە و قەیرانی چارەکە سەدەیەک لە حوکمڕانی خراپ و عەقڵیەتی سوڵتانیی بەسەریەکدا لە شەو و ڕۆژێکدا چارەسەرناکرێت. بەڵام مێژووی زیاد لە ڕۆشنبیرێک پڕە لەو شیکردنەوە و لێکدانەوە و خوێندنەوانەی کە ھەم پێشبینی ئەم ئێستا و دۆخە ترسناکەی ئەمڕۆکەی کوردستانیان کردوە، ھەم زیاد لە ڕوانین و ستراتیژ و ئاسۆیەکیان بۆ دەرچوون لەو ئێستایە پێشنیارکردوە. ئەوەی ئەمڕۆکە ڕۆشنبیر دەتوانێت ئەنجامیبدات پێداگرتنە لەسەر قووڵایی کارەساتەکان و پێداویستیی گۆڕانی ڕیشەیی و ھەمەلایەنی ئەو دونیایە. یەک شت بۆ ئێمە بەرچاو و ئاشکرایە و یەک کاریش مانادار و گرنگە، ئەویش بێدەنگنەبوون و قسەکردنی بەردەوامە لەسەر سەرجەمی ئەو مەترسیی و ھەڕەشە و کارەساتە سەرەکییانەی کە نەگۆڕینی ئەو ئێستایە دروستیدەکات. بەرگریکردنە لە مافە بنەڕەتییەکانی مرۆڤ و پێداگرتنێکی بەردەوامە لەسەر ئەخلاقی بەرپرسیارێتیی. ڕەخنەکردنی سەرجەم ئەو گوتار و تێڕوانینە سەرپێیی و خێرایانەیەشە کە ڕۆحیەتی پاشکەکشێکردن و بەزین و ھیچنەکردن و نائومێدیی و ڕەشبینیی و تەسلیمبوون بڵاودەکەنەوە و کردەی مێژویی وەک کردەیەکی مەحاڵ و خەیاڵپڵاو، نیشاندەدەن. وەکچۆن ڕۆشنبیران ئەو ھێزە نین بتوانن بەتەنھا مێژوو بگۆڕن، ئاواش ئەو ھێزە نین لەڕێگای سایکۆلۆژیای تایبەتی خۆیانەوە قوفڵ لە دەرگاکانی مێژوو بدەن. ئەگەرچی دۆخی ئەمڕۆکەی ھەرێمی کوردستان بە ڕۆشنبیران چاکناکرێت، بەڵام ڕۆشنبیران دەتوانن یەکێک لە بکەرە کۆمەڵایەتیی و مێژووییەکانی ڕووبەڕووبونەوەی ئەو دۆخە قەیراناوی و ترسناکە بن.\nئێمە لە مێژە بەرگریی لەو ئەو تێڕوانینە دەکەین کە ئەوەی لە کۆمەڵگای ئێمەدا، بەر لە ھەموو شتەکانی تر، پێویستی بە گۆڕان و داڕشتنەوە و ژێرەوژووربوونەوەیەکی ڕیشەییە، کایەی سیاسەتە. بۆچوونمان وایە بەبێ دەستکاریکردنێکی ڕیشەیی ئەم کایەیە زەحمەتە ھیچ گۆڕانکارییەکی ڕاستەقینە لەناو ھیچ کایەیەکی دیکەدا دروستببێت. کردەی دەستکاریکردنی دونیای ئێمە بە دەستکاریکردنێکی ڕادیکاڵی کایەی سیاسەت دەستپێدەکات. ئەمە ئەو یاسا سۆسیۆلۆژییەیە کە حوکمی کۆمەڵگای کوردستان دەکات. ئێستای ئێمە نابێتە ئێستایەکی ماقوڵ، بەبێ گەڕاندنەوەی مەعقولییەت بۆ کایەی سیاسەت. مەعقولیەتی سیاسیی ژێرخانی ھەموو مەعقولیەتە کۆمەڵایەتیی و فەرھەنگییەکانی ترە. کە ئەمە دەڵێین نامانەوێت ئەو ھەستە لای خوێنەران دروستببێت کە بە گۆڕین و داڕشتنەوە و ڕیفۆرمکردنی کایەی سیاسیی، ئیتر کێشەی سەرجەمی کایەکانی تری ناو کۆمەڵگای ئێمە چارەسەردەبن. ھەر ڕوانینێکی لەو بابەتە نەک تەنھا ڕوانینێکی سادە و خۆخەڵەتێنی ناڕاستە، بەڵکو وەھمێکی تەواوە و بێبەشە لە لانی ھەرەکەمی ھەر دید و میتۆدێکی زانستییانە بۆ خوێندەوەی کۆمەڵگا. گۆڕینی کایەی سیاسیی مانای گۆڕینی کایەکانی تر و گۆڕینی کتوپڕی کۆمەڵگا نییە، بەڵام بەبێ گۆڕینی کایەی سیاسەت ناتوانین و ناکرێت ھیچ کایەیەکی تری ناو کۆمەڵگای بگۆڕین و سەرلەنوێ دابڕێژینەوە. ھۆکاری ئەمەش ئەوەیە لە دونیای ئێمەدا کایەکان سەربەخۆ نین و تەواو لەژێر کۆنترۆڵ و دیسپلینی میکانیزم و فشار و جەبر و خۆسەپاندنە ترسناکەکانی ناو کایەی سیاسەتدان. سیاسەت دەستکارییەکی تەواو شێوێنەرانەی سەرجەمی کایەکان و گشتێتی کۆمەڵگای ئێمەی کردوە، سەربەخۆیی بۆ ھیچ کایەیەکی تر نەھێشتۆتەوە، لەناو سەرجەمی میکانیزمە جیاوازەکاندا ئامادەیە. بۆیە بەبێ ڕێکخستنەوەی کایەی سیاسەت لەناو سنوورەکانی سیاسەت خۆیدا، زەحمەتە بتوانین لە ھیچ بوارێکی دیکەدا گۆڕانکاریی کۆمەڵایەتیی و دەزگایی و فەرھەنگیی و ڕەمزیی ڕاستەقینە پیادەبکەین.\nئەم دۆخە تایبەتە وادەکات ڕۆشنبیریی ئێمە مەحکومبێت بە بەرخوردی بەردەوام لەگەڵ ئێستا و لەگەڵ ئەو ھێزە سەرەکییەدا کە بەم ئێستایە ناوەرۆک و فۆرم و ئاراستەیەکی تایبەت دەبەخشێت، کە ھێزی سیاسەتە. لەم دیدەوە دەرگیربوونی ڕۆشنبیر لە کوردستاندا لەگەڵ سیاسەت ھەڵبژاردنێکی ئازاد نییە، خۆدزینەوە نییە لە کایەکانی خۆی، بەڵکو جۆرێک لە ناچاربوونی گوتارییانەیە و بەرپرسیارێتییەکی ئێتیکییانەیە. شێواز و چۆنیەتی ئیشکردنی کایەکان و پەیوەندی وابەستەییانەی سەرجەمیان بە سیاسەتەوە وا دەکات ڕۆشنبیری کورد ناچاربێت لە بەرخوردێکی بەردەوامدا بێت لەگەڵ سیاسەتدا. لە زۆر کاتدا وەک بکەرێکی سیاسیی ڕۆڵبگێڕێت و بنووسێت، یان لانیکەم ئامادەگیی ئەوەی ھەبێت لەسەر کێشەکانی ناو ئەم کایەیە قسەبکات و ئەو دیاردە و قەیرانانەی کایەی سیاسیی کە ھەم بۆ خۆی و ھەم بۆ کۆمەڵگا بەرھەمیدەھێنێت، تاوتوێبکات. ھەر ئەم بەرخوردەشێتی کە پێکدادان لەگەڵ دەسەڵاتدا بەرھەمدەھێنێت، بۆ بەرگرییکردن لە بەھا یونیڤێرساڵییەکانی مرۆڤ.\nگەمەکەری سەرەکیی ناو کایەی سیاسیی کۆمەڵگای ئێمە نوخبەیەکی دیاریکراوە بە کۆمەڵێک تەماح و ویست و خەون و عەقڵییەت و وێناکردن و ئامراز و دەزگاوە، کە لە ٢٥ ساڵی ڕابردوودا دروستبووە و گەشەیکردوە. دەشێت ئەم گشتە گەورەیە کە ئەم نوخبەیە دروستیکردوە لەژێر ناوی ”جیھانبینیی“دا کۆبکەینەوە. خاڵی سەرەکیی جیھانبینیی ئەم نوخبەیەش ئەوەیە کە پێیوایە ھەموو کایە کۆمەڵایەتیی و سیاسیی و دینیی و فەرھەنگیی و ڕۆشنبیرییەکانی دونیای ئێمە، ھەموو دەرکەوتەکانی ئەم دونیایە، ھەموو شتەکانی ناوی، موڵکی شەخسیی ئەوانە و مافی ئەوەیان ھەیە بەو شێوەیە بەکاریبھێنن کە ئەوان دەیانەوێت. واتە ھەم سیاسەت ھی ئەوانە، ھەم ئابووریی، ھەم میدیا، ھەم ڕێکخراوەکانی کۆمەڵگای مەدەنیی، ھەم لەشکر، ھەم دادگا، ھەم نووسەران و ڕۆشنبیران و ھونەرمەندانیش. ئەم نوخبەیە ھیچ شتێکی گشتیی لە دەرەوەی کۆنترۆڵی سیاسیی ڕاستەوخۆ و ناڕاستەوخۆی خۆیدا نەھێشتۆتەوە، نەک تەنھا سەرجەمی دەسەڵاتەکانی لەناو کۆمەڵێک دەزگای تەواو کۆنترۆڵ و دسیپلینکراودا کۆکردۆتەوە، بەڵکو ھەموو شتەکانیشی لە سایکۆلۆژیای سیاسیی و شەخسیی کەسە سەرەکییەکانی ناو ئەو نوخبەیە مارەکردوە. دەشێت ھەندێک ڕەگەزی ئەم دونیابینییە مێژوویەکی دێرینتری لە ٢٥ ساڵی ڕابردوو ھەبێت، بەڵام ئەمە لەو ڕاستییە ناگۆڕێت کە لەو ٢٥ ساڵەدا جۆرە ”ھەبیتۆس“ێکی سیاسیی لای ئەم نوخبەیە دروستبووە وا مامەڵەدەکات وەک ئەوەی کۆمەڵگا موڵکی شەخسی ئەوان بێت و کوردستان و دانیشتوانەکەشی بەشێکبن لەو موڵکایەتییە تایبەتە. ئەم دۆخی ”تەمەلوک“کردنەی وڵات و ”تەمەلوک“کردنی مرۆڤەکان زۆر شتی وێرانکردوە، بەر لەھەموویان ماناکانی سیاسەت خۆی. کوشتن و سڕینەوەی سیاسەت وەک چالاکی ڕێکخستنی ژیانی گشتیی کۆمەڵگا ئەو گۆڕەیە کە ئەم نوخبەیە ھەم بۆ کایەی سیاسەت بەگشتیی و ھەم بۆ سیاسەت خۆشی وەک چالاکییەکی ئینسانیی، ھەڵیکەندوە. لە دیدی ئەم نوخبەیەدا شتێک بەناوی ژیانێکی گشتیی بابەتیی لەدەرەوەی خاوەندارێتی ئەواندا بوونی نییە، بۆیە بە ماف و ئەرکی خۆی دەزانێت لەناو سەرجەم بوارەکانی دەرەوەی کاری سیاسییشدا بە شێوەیەکی ڕەھا ئامادەبێت و و تاکڕەوانە بڕیاردەربکات.\nھەڵوەشاندنەوەی ئەم دۆخە بەوە نابێت گەشە بەو وەھمە بدەین گوایە دەکرێت ئەم یان ئەو کایە لەژێر چەپۆکی کایەی سیاسەت و لەژێر تەماح و شێوازی ئیشکردن و فشاری نوخبە سیاسییەکە داببڕین. یان پێمانوابێت دەتوانین سەربەخۆیی بۆ فڵان یان فیسار بوار بگەڕێنینەوە و بەدووریبگرین لە ستراتیژ و میکانیزمەکانی کارکردنی کایەی سیاسەت لە کوردستاندا. بەدەگمەن نەبێت ڕووبەرێکی کۆمەڵایەتی سەربەخۆ لەدونیای ئێمەدا بوونی نییە؛ زۆربەی ھەرەزرۆی ئەو ڕووبەرانەش کە ڕۆشنبیران کار و قسەی تێدادەکەن ڕووبەری کۆنترۆڵکراو و ئاراستەکراو و دیسپلینکراون، بە دەیان ھێڵی دیار و نادیارەوە بە سێنتەرەکانی دەسەڵاتی سیاسییەوە گرێدراون و پارەیان تێدا خەرجدەکرێت. بۆ نموونە گەر کۆڕێکی سادە لە زانکۆدا بکەیت، لەم یان لەو کتێبخانەدا کۆببیتەوە، بۆ ئەم یان ئەو ڕۆژنامە بنووسیت، لەم یان لەو ڤێستیڤاڵەدا بەشدارببیت، ئەم تەلەفیزیۆن یان ئەو ڕادیۆدا گفتوگۆت لەگەڵدا بکەن، بەکورتییەکەی شتێک نییە لە وڵاتی ئێمەدا بەدەیان ڕایەڵە بە کایەی سیاسەتەوە گرێنەدرابێت. بەتایبەتی ھەموو ئەو شوێنانەی کە سەرمایەی گەورەیان ھەیە کۆمەکی مادیی گەورەی نووسەران و ڕۆشنبیران دەکەن، شوێنی تەواو بەسیاسیکراون و بەشێکن لە ئامراز و ستراتیژییەتە تایبەتەکانی مانەوەی ئەو دۆخە لە کوردستاندا.\nلە دونیایەکی لەو بابەتەدا بەرگرییکردن لەم بەھای ئیستاتیکی یان دینیی یاخود فەرھەنگیی، دەشێت لە نیەتێکی پاکەوە بێت و خاوەنەکەی لە زۆرێک لە گەمە ناشیرینەکانی ناو کایەی ڕۆشنبیریی ئێمەوە نەئاڵابێت و چەندان دەمامکی لەسەرنەبێت، بەڵام ئەم بەرگرییکردنە بە دابڕاویی لە کارکردن بۆ ھەڵوەشاندنەوەی کایەی سیاسیی، یان بەبێ بەگژاچوونەوەیەکی بەردەوامی ئەو کایەیە و بەرگریکردنێکی درێژخایەن بەرامبەر بە فشارەکانی، کارێکە لە باشترین دۆخدا تەعبیر لە ڕۆمانسیەتێکی ئایدیالیستیی وەھمساز دەکات، و لە خراپترین دۆخیشدا تێکەڵبوونێکی وشیارانە یان ناوشیارانەیە بە ستراتیژییەتەکانی ھێشتنەوەی ئەو دونیایە بەو شێوەیەی کە ھەیە. ئەوەی پێمانوابێت دەتوانین وابکەین کایەیەک دروستببێت بەپێی بەھا ناوەکییەکانی خۆی کاربکات، بەبێ بچڕاندنی ئەو پەیوەندییە ژێرخانیی و بونیادییەی ئەو کایەیە بە کایەی سیاسییەوە گرێیئەدات، جگە لە خۆھەڵخەڵەتاندان و بەدحاڵیبوونێکی گەورە شتێکی دیکە نییە. ئەوەشی پێمان وابێت دەتوانین دونیای ئێمە بگۆڕین بەبێ گۆڕانی کایەی سیاسەت، نەک تەنھا درێژە بە وەھم و خۆفریودانێکی مەعرفیی و فیکریی دەدەین، بەڵکو سەرجەمی کایەی ڕۆشنبیرییش لەو وزە ڕەخنەییە بەتاڵدەکەینەوە کە دەشێت بەشێک بێت لە گشتێتی وزەی کۆمەڵایەتیی بۆ گۆڕانی دونیا. ئەم جۆرە ڕوانینە لەباشترین دۆخدا فۆرمێک لە ”سوفیزمی نوێ“ و ”سەلەفیزمی رۆشنبیریی“ دروستدەکات، کە تیایدا مرۆڤەکان لەناو ھەندێک خاڵ و پانتایی بچووک و دابڕاودا نووقمدەبن و لەسەرجەمی تەحەدا سەرەکییەکانی ناو ژیانی کۆمەڵایەتیی دادەبڕێن.\nبچڕاندنی پەیوەندیی نێوان کایەی سیاسیی و کایەی ڕۆشنبیریی لە کوردستاندا بەوە نابێت باس لە سیاسەت نەکەین و خۆمان لە ڕەخنەکردنی بەردەوامی مەترسییە سەرەکییەکانی سیاسەت بۆسەر کۆمەڵگا بەدوور بگرین، ھاوکات بەوەش نابێت لە کێشە گەورە و سەرەکییەکانی کۆمەڵگا بەدووربین و پێمانوابێت دەتوانین لەدەرەوەی سیاسەتدا دونیایەکی تەریب و سەربەخۆ بە کایەی سیاسەت دروستدەکەین و ئەگەری ئەم مەسەلەیەش ھەیە و ئامادەیە. بەڕای ئێمە قرتاندنی ئەو پەیوەندییە بەوەدەبێت بەشێکی گرنگی ھەوڵەکان تەرخانبکرێت بۆ دەستکاریکردنێکی ڕیشەیی کایەی سیاسەت و سنووردارکردنی ئەو کایەیە لە ناو ڕووبەرە ئاسایی و قبووڵکراوەکانی کایەی سیاسەت خۆیدا، بۆ رێگەگرتن لەوەی سیاسەت ببێت بە خواست و بەرژەوەندی شەخسیی، ببێت بە تاکە ئامراز، یان ئامرازی ھەرە سەرەکیی پێشکەوتنی کۆمەڵایەتیی، رێگرتن لەوەی سیاسەت بگۆڕێت بۆ تاکە ھێزێک کە دونیا دابڕێژێتەوە و دروستبکات بەو شێوەیەی دەیەوێت، ببێت بە کایەیەک کە بەبێ لێپرسینەوە و چاودێریکردن و کۆنترۆڵکردن کاربکات، ببێت بە تاکە ھێزێک بۆ دەستکاریکردنی ھەموو پنتێکی ناو کۆمەڵگا و سایکۆلۆژیا و کەسایەتیی تاکەکان، جۆرێکی ھێجگار شێواو لە سیاسەتی خودسازیی دروستبکات، کۆمەڵگا بگۆڕێت بە بازاڕێکی گەورە و لەنێوان سیاسەت و بازرگانیی و دزیکردندا ھیچ مەسافەیەک نەھێڵێتەوە. بەبێ ئەم ڕیفۆرمە رادیکاڵە سیاسییە، ڕووبەری ھەر ڕیفۆرمێکی دیکە ھێجگار بچوک و سنوردار و پەراوێزی دەبێت. بەبێ ئەم پرۆژە سیاسیی و کۆمەڵایەتییە گەورەیە، ھەموو شتێکی دیکە وەک موناجاتێکی تاکەکەسیی و وەک نەفەسێکی غەمبار و بێپەنا دەکەوێتە ناو فەزای گشتیی و ناو پەیوەندییەکانی ھێز و دەسەڵاتەوە لە کۆمەڵگای ئێمەدا. بەبۆچوونی ئێمە ئەم سەربەخۆبوونە بێوێنەیەی کایەی سیاسیی لە کوردستاندا و ئەم دابڕانەی لە ھەر چاودێریی و لێپرسینەوەیەکی کۆمەڵایەتیی و سیاسیی و ڕۆشنبیریی و ئەخلاقیی، کێشەی ژمارە یەکی کوردستانە لە دونیای دوای ڕاپەڕیندا. ھەر ئەمەشە ئەمڕۆکە ئەو ھەموو قەیرانە کوشندە و ترسناکانەی دروستکردوە. بۆیە بەبێ چارەسەرکردنێکی بنبڕی کێشە گەورەکانی ناو کایەی سیاسەت، زەحمەتە دابڕاوانە بیر لە چارەسەری ھیچ کێشەیەکی تری ئەم وڵاتە بکرێتەوە. ھەر ئەمەشە وامان لێدەکات بڵێین، یەکێک لە ئەرکە سەرەکییەکانی ڕۆشنبیریش لە کوردستاندا ئەوەیە کە بەشێک بێت لەم چارەسەرە.\nئێمە بڕوامان وایە سیاسەت وەک چالاکییەکی کۆمەڵایەتیی و ئینسانیی بەتوندیی پەیوەستە بە مەسەلەی ”چاکەی گشتیی“ەوە، بەشێکی بنەڕەتیی و سەرەکیی دروستکردن و ڕێکخستنی ”ژیانی گشتیی“ە لە کۆمەڵگادا، ئەو چالاکییەیە کە وادەکات بتوانین بەیەکەوە بژین و کاربکەین بەبێئەوەی ببین بە دوژمنی یەکتر و مەرگ و لەناوچوونی یەکتری بەئاوات بخوازین. سیاسەت ڕەنگە نەتوانێت بمانکات بە ھاوڕێ و دۆست و ئازیزی یەکتر، بەڵام پێویستە ڕێگە لەوەبگرێت ببینە دوژمنی یەکتر و پلان بۆ لە لەناوبردنی یەکتر دابڕێژین. ھەرکاتێکیش سیاسەت نەیتوانی ئەو چوارچێوەیە دروستبکات کە چاکەی تێدا بەرھەمبھێنرێت و ژیانی گشتیی تیایدا بەشێوەیەکی عەقڵانی ئاڕاستەبکرێت، دەبێت بە خراپەکارییەکی بەردەوام و فرەلایەن و شتێک بەناوی ژیانێکی گشتیی ئارام و ڕێکخراو و عەقڵانییەوە ناھێڵێتەوە. گەر خراپەکاریی ھاوشان بە ناعەقڵانیەت بوو بە سیستەم، ئەودەم دەبێت چاوەڕوانی دابەشبوونی سیاسیی و کۆمەڵایەتیی و دوژمنایەتی فرەجۆر و دزیی و جەردەیی و گەڕانەوەیەکی بەردەوام بۆ توندوتیژیی و کوشتنی ھەموو جۆرەکانی دانوسانیی سیاسیی و کۆمەڵایەتیی بین. چاوەڕوانی ئەوەبین سیاسەت ببێت بە کردەیەکی وێرانکار و ماشێنێکی گەورەی بەرھەمھێنانی تاوانی گەورە و ھەمەجۆر. ئەم تێڕوانینە وامان لێدەکات کە بڵێین سیاسەت وەکو کردەیەکی ئینسانیی پێویست و گرنگ فەشەل ناھێنێت، بەڵکو وەکو پڕۆژەی دەسەڵاتدارێتی نوخبەیەک یان گروپێکی کۆمەڵایەتی یان دینیی دیاریکراو لە واقیعدا شکستدەھێنێت. سیاسەت شتێک نییە بتوانین توڕیبدەین و پشتیتێبکەین، بەڵکو ئاکتێکە دەکرێت گرنگ و ماناداری بکەین، لەبری کوشتن، ژیان بەرھەمبھێنێت. رزگارکردنی سیاسەتیش لە ھەموو کردەیەکی شکستخواردوو بەگەڕاندنەوەی ئەو مانایانە بۆ سیاسەت دەبێت کە بە مەسەلەی چاکەکاریی و ڕێکخستنێکی عەقڵانیی ژیانی گشتییەوە گرێیئەدات. ئەمەش ڕوانینێکە تیایدا ھاوڵاتیان، بە ڕۆشنبیران و ھونەرمەندان و نووسەرانەوە، تەنھا نابن بە ”تەماشاکەرێکی بێلایەن“، بەڵکو دەبن بە بەشداربوویەکی چالاکی ناو ژیانی گشتیی.\nگومانی تێدا نییە پەیوەندی نێوان ھاوڵاتیی و دەوڵەت لە ھەر وڵاتێکدا لەلایەکەوە بریتییە لە پەیمانێکی سیاسیی کە پەیوەندی نێوان خەڵک و دەسەڵات رێکدەخات. لە لایەکی تریشەوە بریتییە لەو چوارچێوە یاسایی و ئەخلاقیی و ئیدارییانەش کە سیاسەت کاریان تێدا دەکات. بەشێوەیەکی گشتیی پەیمانەکانی سیاسەت لە دونیای ئەمڕۆدا ھاوچەشنن، بریتین لە گەشەدانێکی ئابووریی تەندروست، دابینکردنی خۆشگوزەرانیی، دەستەبەرکردنی ئازادیی، زەمانەتی ئارامیی کۆمەڵایەتیی و پاراستنی ماڵ و موڵک و تەندروستیی و ژینگەی ھاونیشتیمانیان و برەودان بە کولتوور و ڕێزگرتنی جیاوازیی و… ھتد. پەیمانی سیاسیی بەشێوەیەکی گشتی بریتییە لە تێرکردنی خواستە بنەڕەتییەکان و گەرەنتیدان بە ھاوڵاتیان کە ئەم پەیمانانە درۆ نین. ھەر کاتێکیش سیاسەت نەیتوانی دڵسۆزبێت بەرامبەر بەم پەیمانانە و خواستەکانی ھاوڵاتیانی تێرنەکرد و درۆی لەگەڵدا کردن، ئەوا درزێکی گەورە دەکەوێتە نێوان خەڵک و دەسەڵاتەوە. ئەم درزەش یان بە ریفۆرم چارەسەر دەکرێت یان بە شۆڕش. ئەوەی دەستنیشانی ئەگەری ھەریەکێک لەم دووانە دەکات دۆخێکی دوو سەرەیە. لەسەرێکەوە بڕ و ئامادەگیی ئەو نوخبە سیاسییە بۆ گۆڕان و پیاداچوونەوە، لەسەرێکی دیکەوە بڕ و ئامادەگیی کۆمەڵگایە بۆ یاخیبوون.\nکۆمەڵگای ئێمە لەبەردەم ھەڕەشەی لەدەستدانی جڵەوی فەرمانڕەواتییدایە؛ فەراغێکی گەورەی سیاسیی و قەیرانێکی قووڵی ئابووریی و بێمتمانەیەکی کەموێنە بەرھەمھاتووە، کە مەترسیی کوشندەی لەسەر دواڕۆژی سیاسیی و ئاشتیی کۆمەڵایەتیی لە کوردستاندا دروستکردووە. ئەم مەترسییەش دۆخێکی تێپەڕ نییە، بەڵکو کێشەیەکی بونیادیی و قووڵی سیستەمی دەسەڵاتدارێتییە لە کوردستاندا و ڕاستەوخۆ لەناو کایەی سیاسەت خۆشیەوە دێتەدەرەوە. سادەترین ناوێک بۆ ئەم مەترسییە بەردەوامە فەشەلی تەواوی بکەرە سیاسییەکانە لە بەڕێوەبردنێکی عەقڵانییانە و شەفافانە و دادپەروەرانەی وڵاتدا. ئەم نوخبەیە بەرەو ئەوەش دەڕوات نەک نەتوانێت کۆمەڵگا کۆنترۆڵ و ئاراستەبکات، بەڵکو ئەو یەکێتییە نوخبەوییە ناوەکییەش لەدەستبدات کە ستراتیژییەتی سەرەکیی پاراستنی دەسەڵاتی خۆی بووە. بەڕای ئێمە چیدی نوخبەی دەسەڵاتداری کوردستان نەک ناتوانێت کێشە و قەیرانەکان چارەسەر بکات، بەڵکو خودی خۆی بووە بە کێشە بۆ سیاسەت و لەناو سیاسەتیشەوە بە کێشە بۆ سەرجەمی کایەکانی تری ناو کۆمەڵگا.\nلەم جۆرە حاڵەتانەشدا دوو رێگە لەبەردەم ھەم دەسەڵات و ھەم خەڵکیشدایە، یەکەمیان ئەوەیە کە سیاسەت بەمانا مادییەکەی لە فۆرمی سەرۆک و حکومەت و دەزگاکانیدا، دان بە شکستی خۆیدا بنێت و ھەڵوەشاندنەوەی خۆیان ڕابگەیەنێت و لەبری ئەمەش پەیمانێکی سیاسیی نوێ لە نێوان دەسەڵات و ھاوڵاتیاندا دروستبکرێت. ئەم خۆھەڵوەشاندنەوەیەش ستراتیژێکە بۆئەوەی کۆمەڵگا دانەوەشێت و توندوتیژیی نەبێت بە تاکە رێگایەک بۆ گۆڕانکاریی. یان ئەوەتا دەستبەرداری دەسەڵات نابێت و گوێ بە ھیچ نادات و لەڕێگای گەشەدان بە چەند گوتارێکی پۆپۆلیستیی و درۆزنانەی لە بابەتی دروستکردنی دەوڵەت، خۆی ئامادەدەکات بۆ پێکدادانێکی بەرفراوان لەگەڵ کۆمەڵگادا. ئەم دوو حاڵەتە دەشێت درێژخایەن بن و دەشێت کتوپڕیش ڕووبدەن، بەڵام لە ھەردوو حاڵەتەکەدا بە پرۆسەیەکی دژواری سیاسیی و ئابووریی و سایکۆلۆژییدا تێپەڕدەبێت و زەحمەتە بەبێ فشار و توندوتیژیی مەدەنیی دروستببێت.


کوردیپێدیا - جەنگی حەفتانین: 3 سەنگەری دوژمن تێکشکێنران\n📝 جەنگی حەفتانین: 3 سەنگەری دوژمن تێکشکێنران | پول: بەلگەنامە | زمانێ بابەتی: 🏳 کوردیی ناوەڕاست\nجەنگی حەفتانین: 3 سەنگەری دوژمن تێکشکێنران\nناوەندی راگەیاندن و چاپەمەنی هەپەگەهەپەگە لە بارەی چالاکیەکانی گەریلا و هێرشی داگیرکەران راگەیێنراوێکی بڵاو کردەوە کە تێیدا هاتووە:\n1ی تەموز کاتژمێر 05:00 هێزەکانمان لە چوارچێوەی هەنگاوی شۆڕشگێری جەنگی حەفتانیندا ژمارەیک سەربازی لە دەڤەری گردی دووپشکی سەر بە هەرێمی حەفتانین کە دەوڵەتی داگیرکەر تورک لەوێ دەستی بە جموجوڵی داگیرکاری کردووە، کردە ئامانج. لەو چالاکیەدا کە هێرشێکی توند کرایە سەر سەنگەر و حەشارگەکانی دوژمن، 3 لە سەنگەرەکانیان تێکشکێنران، بەڵام زانیاری لە بارەی ژمارەی کوژراو و بریندارەکانی دوژمن نەزانرا.\n29-30ی حوزەیران فڕۆکە جەنگیەکانی سوپای داگیرکەری تورک گەلی شەڕانش و گردی کۆردینەیان بوردومان کرد.\nهاوکات 30ی حوزەیران کاتژمێر 09:00 سوپای دەوڵەتی تورک بە ئۆبوس و هاوەن دەوروبەری گوندی منینی بوردومان کرد.\n27ی حوزەیران سوپای داگیرکەری دەوڵەتی تورک لە دەوروبەری گردی شەهید شەهان و گردی کۆردینەی سەر بە هەرێمی خواکورکی سەر بە هەرێمەکانی پاراستنی میدیا دەستی بە ئۆپڕاسیۆن کرد. ئەم ئۆپڕاسیۆنە 30ی حوزەیران بە بێ ئەوەی ئەنجامێکی هەبێت، کۆتایی پێهات.\n30ی حوزەیران فڕۆکە جەنگیەکانی سوپای داگیرکەری دەوڵەتی تورک لە کاتژمێرەکانی شەودا دەڤەری سنینی سەر بە هەرێمی خواکورکیان بوردومان کرد. لە ئەنجامی ئەو بوردومانەدا هیچ زیانێک بەر هێزەکانمان نەکەوت.\n#هەپەگە | #01-07-2020 |\n➕ ئەڤ بابەتە ژ لایێ: (بەناز جۆڵا) ل: Jul 1 2020 9:25PM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Jul 1 2020 9:26PM هاتیە ڕاست ڤەکرن\n👁 ئەڤ بابەتە 442 جار هاتیە دیتن


داعش پشتگیریی جەماوەری لەدەستدەدات لە ئەنبار\nبەرپرسان بە دیارونایان وت دوای ئەوەی داعش لە 2014دا پارێزگاکەی کۆنترۆڵکرد، دانیشتوان درکیان بەوەکرد بە پروپاگەندەی گروپەکە هەڵخەڵەتێندراون.\nخەڵک و سەرکردە خێڵەکییەکان پێشوازی لە سەرۆکی پۆلیسی ئەنبار لیوا هادی کەسار رزه‌یج دەکەن لە وێنەیەکدا لە 24 حوزەیران لەسەر فەیسبوك بڵاوبۆوە، لەکاتێکدا هێزەکانی عێراق زەبری یەكلەدوای یەکیان لە رێکخراوی 'دەوڵەتی ئیسلامی' (داعش) دەوەشاند لە وڵاتەکەدا. [وێنەکە لە پەیجی فەیسبوکی پۆلیسی ئەنبارەوە وەرگیراوە]\nرێکخراوی "دەوڵەتی ئیسلامی" (داعش) پشتگیریی جەماوەریی لەدەستداوە لە عێراق، دوای ئەوەی دەسەڵاتی بەسەر ناوچەکەدا پروپاگەندەی ساختەی گروپەکەی دەرخست و ژیانی دانیشتوانی وێرانکرد، بەرپرسانی ناوخۆیی بە دیارونایان وت.\nئەم گۆڕانکارییە ئاشکرایە لە پارێزگای ئەوپەڕی خۆرئاوا، ئەنبار، کە دانیشتوان جار لەدوای جار هەوڵەکانی داعشیان رەتکردۆتەوە بۆ کۆنترۆڵکردنەوەی ناوچەکانیان.\nلە 27ی ئەیلولدا، دانیشتوان بەشدارییانکرد لە تێكشكاندنی هێرشێکی به‌رفراوانی چەکدارانی داعش کە هەوڵیاندا سێ ناوچەی دەوروبەری رەمادی پایتەختی پارێزگاكه بگرن.\nئاژانسی فرانس پرێس رایگەیاند كه هەموو هێرشبەرەکان لە ئۆپەراسیۆنەکەدا کوژران، لەکاتێکدا لانیکەم دوو کارمەندی ئەمنی کوژران و 18 مەدەنی بریندار بوون.\nخەڵکی ئەنبار ئاهەنگی رزگارکردنی شاری موسڵ دەگێڕن لەدەست رێکخراوی 'دەوڵەتی ئیسلامی' (داعش) لە 10 تەمموزدا. [وێنەکە لە پەیجی فەیسبوکی پۆلیسی ئەنبارەوە وەرگیراوە]\nئەندامی ئەنجومەنی پارێزگای ئەنبار ئەسال فەهداوی وتی رووداوەکە قوڵایی هاریکاریی نێوان خەڵکی ناوچەکە و هێزە ئەمنیەکانی دەرخست لەگەڵ رقی جەماوەر بەرامبەر داعش.\nفەهداوی بە دیارونای وت: "نیگەران بووین لە بوونی هەندێك هاوسۆز و پشتگیریکاری داعش، بەتایبەتی لە دەوروبەری شارەکان و لەنێو ئەوانەدا کە بەمدواییانە لەدەست گروپەکە رزگارمانکردبوون."\nوتی بەڵام خەڵکەکە پێکدادانیان لەگەڵ داعش کرد تەنانەت پێش ئەوەی هێزە ئەمنیەکان بگەنە رووداوەکە، "نمونەیەکی روونی لەدەستدانی بەناوبانگترین سەرچاوەی هێزی گروپەکەیان" پیشاندا.\nوتیشی داعش سێ ساڵ لەمەوبەر ئەنباری داگیرکرد بە پاساوی پاراستنی خەڵك و بەرگرییکردن لە مافەکانیان.\nهه‌روه‌ها وتی زۆرێك هەبوون، بەتایبەتی لەنێو لاواندا، کە هەڵخەڵەتابوون بەم دروشمە ساختانە و سەریانلێشێوابوو بە وشە و بەڵێنی ساختەی تیرۆریستان.\nفەرمانڕەوایی داعش راستیەکەی دەرخست\nفەهداوی وتی بەڵام کاتێك داعش کۆنترۆڵی ئەم ناوچانەی کرد، دانیشتوان درکیان بەوەکرد هەموو بانگەشەکانی گروپەکە "درۆی رووت و زانیاریی هەڵە بوون تا سەرچاوەکانیان بەدەستبهێنن".\nوتی: "خەڵکەکە بوونە قوربانی قێزەونترین تاوانەکانی گروپەکە."\n"ئەندامانی داعش ماف و ئازادی و موڵکەکانیان لێسەندن و تاڵاوی هەموو جۆرە ستەم و خراپەکارییەکیان پێچەشتن."\nفەهداوی وتی: "ئەمڕۆ ئەم هاوڵاتیانە وانەکە باش فێربوون و نایانەوێت ئەو کارەساتە دووبارەبکەنەوە." ئاماژەشی كرد بەوەی ئێستا بەرپرسیارێتی پاراستنی ناوچەکانیان بەهاوکاری هێزە ئەمنیەکان گرتۆتە ئەستۆی خۆیان.\nوتیشی چەندین بازگەی پاسەوانیی شەوانە هەیە کە خەڵکی ناوچەکە دەیکەن و ستایشی کاری هێزە ئەمنیەکان دەکەن.\nهه‌روه‌ها وتی: "دانیشتوان هیچ دوودڵییان نیە لە زانیاریدان بە هێزەکان لەسەر هەر جوڵەیەکی گومانلێكراو، کە ئاستێکی بەرزی متمانەی هاوبەش نیشاندەدات لەنێوان ئەوان و هەماهەنگیی هاوبەش لە پوچەڵکردنەوەی پیلانی تیرۆریستاندا."\nسەرکردەیه‌كی خێڵەکی لە شاری حەدیسە و سەرۆکی ئەحرار فورات، شێخ عەبدوڵا جوغەیفی، وتی دیدی خەڵکەکە بۆ داعش بەتەواوی گۆڕاوە بەراورد بە رابردوو.\nجوغەیفی بە دیارونای وت داعش پێش داگیرکردنی ئەنبار، سەرکەوتوو بوو لە دزەکردن و بەدەستهێنانی متمانەی زۆرێك و ئاماژەی بەوەشکرد کەشی سیاسی و فەرامۆشکاریی حکومەت بۆ داواکانی جەماوەر لەوکاتەدا ئاسانکاریی بۆ دزەکردنەکە کرد.\nوتی دوای ئەوەی چەند شارێك کەوتنه‌دەست گروپەکە، خەڵکەکە درکیان بەوەکرد هەڵخەڵەتێنراون بە پروپاگەندەی داعش "و گروپەکە جگە لە چەوساندنەوە و تێكشکاندن زیاتر هیچی بۆ شارەکانیان نەهێناوە".\nوتیشی خەڵکەكه "هۆشیاربوونەوە بەوەی ئەو تیرۆریستانە لە کەسانی ئاستنزم زیاتر نەبوون کە هیچ ئایین و سنورێکی کۆمەڵایەتی یان بەهایەکی مرۆییان نیە".\n'دروستکردنی مێژوویەکی نوێ بۆ ئەنبار'\nجوغەیفی داوای لە دانیشتوان کرد رۆڵی زیاتریان هەبێت لە پاراستنی ناوچەکانیاندا.\nوتی: "خەڵکی ئەنبار ... مێژوویەکی نوێ بۆ پارێزگاکەیان دەنوسنەوە."\nرۆژنامەنوسێکی خەڵکی ئەنبار، سولەیمان کوبەیسی، بە دیارونای وت خەڵکی ئەنبار یەکەمین بوون کە شەڕی هەموو گروپە تیرۆریستیەکانیان کرد.\nوتی: "پارێزگاکەمان لە یەکەمین ئەو پارێزگایانە بوو کە وەستایەوە بەرامبەر قاعیدە و ئایدۆلۆژیای توندڕەوی." وتیشی بزووتنەوەی خێڵەکیی سەحوە رۆڵێکی گرنگی هەبوو لە شەڕکردن و دەرکردنی گروپە تیرۆریستیەکاندا لە ئەنبار.\nکوبەیسی وتی داعش هەندێك لە لاوانی ئەنباری هەڵخەڵەتاند تا پەیوەندیبکەن بە ریزەکانیەوە، بەڵام دواجار دانیشتوان یەکیانگرت لەگەڵ هێزە ئەمنییەکانی عێراق و پێکەوە گروپەکەیان تێكشکاند.\nوتی: "لەئێستادا خەڵك و هێزە ئەمنیەکان یەكڕیزن. تیرۆریستان هیچ پشتگیرییان نیە، بیرۆکەکانیان په‌سه‌ندناكرێت و هیچ شوێنێکی سەلامەت لە ئەنبار نیە بۆیان."\nتێرۆریزم جێگای نابێته‌وه لەنێوماندا.


کۆنیشانەی ڕیخۆڵەی ھەستیار - ویکیپیدیا، ئینسایکڵۆپیدیای ئازاد\nکۆنیشانەی ڕیخۆڵەی ھەستیار\nدۆزینەوەی سەرچاوە: "کۆنیشانەی ڕیخۆڵەی ھەستیار" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\nکۆنیشانەی ڕیخۆڵەی ھەستیار دۆخێکی ڕیخۆڵەکانە کە دەبێتە ھۆی ژان و برک و زگەشۆرە یان گرفت و گیری. مێشک و کۆئەندامی ھەرس بە ڕاستەوخۆ و ناراستەوخۆ کاریگەرییان لەسەر یەکتر ھەیە. کاریگەری مێشک لەسەر کۆئەندامی ھەرس لەڕێگەی جووڵەدەماری ڤاگەس و چەندەھا فاکتەری کیمیاوی (دەمارەگەیەنەر) دەبێت، ھەروەھا فشاری دەروونی دەبێتە ھۆی ژانە سک، ھێڵنج، ئاوسانی سک و کەمبوونەوەی ئارەزووی خواردن. بەپێچەوانەوە، کۆئەندامی ھەرس کاریگەری ھەیە لەسەر مێشک لەڕێگەی بەکتریای ناو قۆلۆن. ئەو بەکتریا سوودبەخشانە ھاوسەنگی ناو قۆلۆن ڕادەگرن، ھەروەھا تەندروستی مێشک ڕادەگرن لەڕێگەی بەرھەمھێنانی چەندەھا ماددەی سوودبەخش.\nگرژبوونی قۆلۆن پەیوەندی زۆر بەھێزی ھەیە لەگەڵ حاڵەتی دەروونی ئەو کەسە، بۆیە گرنگترین ھۆکاری چارەسەری بریتییە لە چارەسەری دەروونی لەلایەن پزیشک و نەخۆشەوە.\nھەندێک جار ئاڵۆزی دەروونی زۆر بە بە ڕوونی لە نەخۆشەکە بەدی دەکرێت لە کاتی گفتوگۆی نێوان پزیشک و نەخۆش. بۆ نموونە؛ نەخۆشەکە ھەمیشە وا بیردەکاتەوە کە نەخۆشیێکی ترسناکی ھەیە و ھیچ پزیشکێک نەیتوانیوە دەستنیشانی بکات و سوودی لەو ھەموو چارەسە جیاوازەی پزیشکانی پێشووی نەبینیوە، تەنانەت کاتێک ھەموو جۆرە پشکنینێکی بۆ کراوە بە نازووری قۆلۆنیشەوە.\nئەو بێمتمانەیی یە حاڵەتی دەروونی نەخۆشەکە ئاڵۆزتر دەکات و ناچاری دەکات واز لە ھەموو ڕێنمایی و چارەسەرکانی پزیشک بێنێت.\nتێنەگەیشتنی نەخۆش لە سروشتی گرژبوونی قۆلۆن گرنگترین ھۆکارە بۆ چاک نەبوونەوەی نەخۆش.\nنەخۆش ھەمیشە ئەو حاڵەتە بەراورد دەکات لەگەل نەخۆشییەکانی تری قۆلۆن وەک شێرپەنجە و چاوەڕوانی ئەوە لە پزیشکی خۆی دەکات بڵێت بە نەشتەرگەری نەخۆشییەکەت بنەبڕ دەبێت بەتایبەتی کاتێک کەسێکی نزیکی نەخۆش نەشتەرگەری بۆ کرابێت بۆ شێرپەنجەی قۆلۆن.\nکەمدەرامەتی، سەرقاڵبوونی لەڕادەبەدەر لە کاروباری ڕۆژانە، تێکچوونی باری خێزانی بەھەر ھۆکارێک کاریگەری ڕاستەوخۆیان ھەیە لەسەر تێکچوونی باری قۆلۆن بەتایبەتی کاتێک ئەو ھۆکارانە نەگۆڕبن و نەخۆش نەتوانێت چارەسەرێکیان بۆ بدۆزرێتەوە.\nسایکۆثێراپی (چارەسەری دەروونی) لەلای پزیشکی پسپۆڕی دەروونی بۆ چۆنییەتی مامەڵەکردن لەگەڵ فشاری دەروونی ھەمیشە لەلایەن ئەو جۆرە نەخۆشانە پشتگوێ دەخرێت یان بەھۆی نەبوونی قەناعەتی تەواو بەوەی حاڵەتەکەی پەیوەستە بە باری دەروونی خۆیەوە یان بەھۆی شەرمەوە کاتێک وا بیردەکاتەوە کە ڕاوێژی دەروونی تەنھا بۆ کەسێکی شێتە کە لە کوچەو کۆڵانەکان ژیان بەسەر دەبات.\nھەڵەکردنی نەخۆش لە چۆنییەتی مامەڵەکردن لەگەڵ حاڵەتەکەی وای لێدەکات بکەوێتە جەنگ لەگەڵ خۆی و ھەندێک جار ناچاری دەکات پەنا بباتە بەر ھەندێک چارەسەر کە زیانی زۆری پێدەگەیەنێت.\nکاتێک پزیشک بەنەخۆش دەڵێت ئەو حاڵەتە چارەسەری بنەبڕی نییەو دەبێت خۆی لەگەڵ بگونجێنێت، نەخۆش بەجارێک دەست لە خۆی بەردەدات و چاوەڕوانی مەرگی خۆی دەکات و لەبیر دەکات کە چارەسەری لەلای خۆیەوە دەست پێ دەکات و ئەوەیان حاڵەتێکە و لەگەڵ بەتەمەن چوون کۆتایی دێت و ھیچ کاریگەری نەرێنی لەسەر جەستەی جێناھێڵێت.\nکێن ئەوانەی تووش دەبن؟\nگرژبوونی قۆلۆن سەرھەڵدەدات لەنێوان تەمەنی ٢٠–٣٠ ساڵی لە ھەردوو ڕەگەزی نێر و مێ، بەڵام دەکرێت پێش ٢٠ ساڵیش نیشانەکانی سەرخات، ھەروەھا ھەندێک جار تا تەمەنی ٤٠ ساڵی درێژە دەکێشێت.\nڕەگەزی مێ دووقاتی ڕەگەزی نێر تووشی گرژبوونی قۆلۆن دەبن ڕەنگە بەھۆی کاریگەری ھۆرمۆنە مێیینەکانەوە بێت چونکە ھەندێک جار نیشانەکان تووندتر دەبن لەکاتی دووگیانییدا.\nھۆکاری تووشبوون بە گرژبوونی قۆلۆن چییە؟\nھەڵچوون و ناھاوسەنگی باری دەروونی گرنگترین ھۆکاری تووشبوونە بەو حاڵەتە، ھەروەھا بۆماوە ڕۆڵێکی گرنگی ھەیە کاتێک زیاتر لە ئەندامێکی خێزان تووش دەبێت. ھەندێک جار سکچوون بەھۆی ھەوکردنی ڕیخۆڵەکان ھۆکاریکی دیکەیە بۆ سەرھەڵدانی گرژبوونی قۆلۆن.\nژانەسک گرنگترین نیشانەی گرژبوونی قۆلۆنە. دەکرێت ژانەکە لەھەر شوێنێکی سک بێت بەتایبەتی لای چەپ.\nزۆربەی کاتەکان ژانەکە ڕاستەوخۆ دوای خواردن دەبێت. ئاستی ژانەکە لە پێچێکی سووک تا ژانێکی توند دەبێت و لە کەسێک بۆ کەسێکی تر جیاوازە.\nخواردنەوە گازییەکان، شیرەمەنییەکان (ماست، پەنیر…)، کافایین (چایە، قاوە، تایگەر…)، خواردنی دەوڵەمەند بە پرۆتین بەتایبەتی گۆشت دەبنە ھۆی دروستبوونی ژانی قۆلۆن لە شێوەی پێچێکی توند کە زۆربەی جار بەشی چەپی سک و سەرمیزڵدان دەگرێتەوە و تەنانەت ھەندێک جار کەسەکە خۆی دووقەد دەکاتەوەو ھەناسەی سوار دەکات تا ئەو کاتەی پێچەکە سووکتر دەبێت.\nژانەکە ھەمیشە نامێنێت یان بەلای کەمەوە سووکتر دەبێت پاش چوونە سەر ئاو بۆیە ھەندێک جار کەسەکە خۆی بەدوور دەگرێت لە خواردن ئەگەر شوێنێکی گونجاوی دەستنەکەوێت بۆ سەرئاوکردن.\nئەو جۆرە ژانە ڕشانەوەی لەگەل نییەو ھیچ کاتێک ڕەنگی پیسایی ناگۆڕێت، بەڵام ھەندێک جار لەپای پیسایی تەنھا شلەیەکی لینجی لە شێوەی چڵم دێتە دەرەوە و ژانەکە نامێنێت.\nگرژبوونی قۆلۆن سێ جۆری ھەیە:\nئەوانەی زۆربەی کات سکچوونیان ھەیە لەدوای خواردن بەجۆرێک ھەرلەسەرەتای دەستپێکردنی نانخواردن ژانەسک دەگرێت و کەسەکە ناچاردەکات سفرە جێبھێڵێت بۆ ئەوەی سکی بەتاڵ بکاتەوە. ئەم جۆرەیان کەسەکە ئیحراج دەکات لە ناو خەڵک چونکە پێچی قۆلۆن قوڕەقوڕێک دروست دەکات کە تەنانەت خەڵکیش گوێبیستی دەبن.\nئەوانەی زۆربەی کات قەبزن و پێیان خۆش نییە سەرئاو بکەن چونکە زۆر بە ئەستەم پیسایی دەکەن.\nجۆری تێکەڵ، ھەندێک جار سکچوون و ھەندێک جار قەبزی.\nسک ئاوسان بەھۆی غازات.\nبێتاقەتی و خەوزڕان.\nپێش باسکردنی چارەسەری دەمەوێ ئاماژە بە ھەندێک خاڵی گرنگ بکەم:\nگرژبوونی قۆلۆن نەخۆشییەکی جەستەیی نییە؛ واتە ھیچ گۆرانکاریێکی شانەیی بەسەر قۆلۆن نایەت و ھیچ کاتێک مەترسی لەسەر ژیانی کەسەکە دروست ناکات.\nکاتێک باسی قۆلۆن دەکرێت لەلایەن پزیشکەوە؛ مەبەستی گرژبوونی قۆلۆنە نەک شێرپەنجە و بابەتەکانی تری قۆلۆن.\nبەھیچ شێوەیەک نابێت بەبێ ڕاوێژی پزیشکی پسپۆڕ نەخۆشی قۆلۆن دەستنیشان بکرێت و چارەسەری وەربگیرێت.\nگرژبوونی قۆلۆن نەخۆشییەک نییە بە دەرمان یان نەشتەرگەری بنەبڕ بکرێت بەڵکو بە زیاد بوونی تەمەن نامێنێت.\nھەندێک نیشانەی ترسناک ھەن کە ئەگەر بەدیکران لەو کەسانەی گرژبوونی قۆلۆنیان ھەیە دەبێت بە زووترین کات سەردانی پزیشکی پسپۆر بکات کە ئەمان:\n لەدەستدانی کێشێکی زۆر لە ماوەیەکی کەمدا بەبێ مەبەست؛ واتە بە ڕیجیم یان وەرزش کردن.\n بوونی خوێن لەگەڵ پیسایی.\n بەرزبوونەوەی پلەی گەرمی لەش.\n کەمخوێنی لەجۆری کەمی توخمی ئاسن لە خوێن دا.\n ژانەسکێک کە بەچوونە سەرئاو باشتر نابێت.\n ژانەسکێک کە شوێنەکەی جێگیرەو ناگەڕێت بەناو سکدا.\n ژانێک کەسەکە خەبەر بکاتەوە لەخەو.\n سکچوونی بەیانیان زوو.\nچارەسەری: بەپێی جۆرەکەی دەگۆڕێت.\n١. گرژبوونی قۆلۆن لە جۆری سکچوون: ھەندێک خواردن دەبنە ھۆی ورووژاندنی قۆلۆن و ژانەسک، بۆیە تا بکرێت دەبێت خۆی لێیان بەدوور بگرێت؛ بەڵام باشترین چارەسەر بریتییە لە تاقیکردنەوە، واتە ھەرجارەو جۆرە خواردنێک لەخۆی بگرێتەوە بۆ چەند ڕۆژێک ئەگەر ژانی نەبوو مانای ئەوەیە خواردنەکەی لێناکەوێت و دەبێت خۆی لێ بەدوور بگرێت.\nڕیشاڵە خۆراکییەکان؛ دوو جۆرن: ڕیشاڵە تواوەکان (بۆ سکچوون بەسوودن) و ڕیشاڵە نەتواوەکان (بۆ قەبزی بەسوودن). ڕیشاڵە خۆراکییە تواوەکان بەسوودن بۆ کەمکردنەوەی سکچوون چونکھ کاتێک دەگەنە ناو ڕیخۆڵەکان ئاو دەمژن بەمشێوەیە پیسایی خەست تردەبێتەوە و کەمتر پێویستی بە سەر ئاو دەبێت. سەرچاوەکانی ڕیشاڵە خۆراکییە تواوەکان بریتین لە؛ سێو، پڕتەقاڵ، فڕاولە، گێوژ، بازیللا، نۆک، شۆفان، گەنم، جۆ، برنجی بە چەڵتوک، نیسک، چەرەزات.\nھەستیاری ڕیخۆڵەکان بۆ گلوتین ھۆکارێکی گرنگی سکچوونە لەھەندێک ئەو کەسانەی کە ھەڵچوونی قۆلۆنیان ھەیە لە شێوەی سکچوونی درێژخایەن. گلوتین جۆرێک پڕۆتینە کاتێک بەر ناوپۆشی ڕیخۆڵەکان دەکەوێت ھەستیاریێکی بەھێز دروست دەکات و ڕیخۆڵەکان دەوروژێنێت و سکچوون دروست دەکات. گرنگترین سەرچاوەکانی گلوتین بریتین لە؛ گەنم (ھەر شتێک لە گەنم دروست بکرێت وەک نان، سەموون، کێک… ھتد)، جۆ، شۆفان، سمید، نیشاستە، مەعکەرۆنە و پاستا و ئێندۆمی، خواردنەوە ترشاوەکان وەک ئاوی جۆ و ھی تر. ئەو جۆرە کەسانە تەنھا بە وازھێنان لە بەرھەمانە بۆ ماوەی چەند ھەفتەیەک دەزانن ئایا ھەستیارییان بە گلوتین ھەیە یان نا، ئەگەر ھەستیاربن دەبێت بە ھیچ شێوەیەک ئەوانەی سەرەوە نەخۆن.\nھەندێک نەخۆشی بۆماوەیی دەگمەن دەبنە ھۆی تووشبوون بە سکچوون کاتێک ھەندێک جۆر شەکر دەخورێن وەک شەکری فرەکتۆز (کە بە ڕێژەیەکی زۆر ھەیە لەناو میوەکان، ھەنگوین، خواردنەوە گازییەکان، کاتچەپ… ھتد)، یان شەکری لاکتۆز (بە ڕێژەیەکی زۆر لەناو شیر و بەرھەمەکانی ھەیە)یان سۆربیتۆڵ (دەچێتە پێکھاتەی دەرمانەکان 'شڕووبی کۆخە و زۆر جۆرە حەب'، خواردنەوە گازییەکان، بنێشت یان وەک جێگرەوەی شەکر بۆ شیرنکردنی چا بەکار دێت لەلایەن تووشبووانی نەخۆشی شەکرە. تاکە چارەسەر بۆ ئەو حاڵەتە دەگمەنانە ئەوەیە کە دووربکەونەوە لەو بابەتانەی ئەو جۆرە شەکرانەیان تێدایە.\nدەرمانەکان: لووسە ماسوولکە خاوکەرەوەکان دەک دەسپاتالین بەڕێژەیەکی بەرچاو ژانەسک و سکچوون کەمدەکاتەوە. ھایوسین، ڕیابال و لیبراکس ژانەسک کەمدەکەنەوە بەڵام کاریگەری نەرێنییان ھەیو لەسەر ئەوانەی ئاوسانی پڕۆستات یان ئاوی ڕەشی چاویان ھەیە، ھەروەھا دەبنە ھۆی و وشکبوونی دەم، دڵەکوتە و قەبزی ئەگەر بەبەردەوامی بەکاربێن بە پێچەوانەی دەسپاتالین کە ھیچ لەو کاریگەرییانەی نییە.\n٢. گرژبوونی قۆلۆن لەجۆری قەبزی:\nڕێکردن و وەرزش کردن.\nزۆرخواردنی ڕیشاڵە نەتواوەکان: دانەوێڵە چەڵتووکدارەکان، سەوزە و میوە ڕەگدارەکان وەک گیزەر، پەتاتە، شێلم، کەرەوز…، پاقلە، نیسک، چەرەزات… ھتد.\nڕەوانکەرەوەکان: زۆر جۆر دەرمان ھەن لەشێوەی سروشتی و دەستکرد کە دەتوانن جووڵەی ڕیخۆڵەکان زیاد بکەن و ئاوێکی زیاد بکێشنە ناو ڕیخۆڵەکان و بەمشێوەیە قەبزی ناھێڵن.\nھێورکەرەوە دەروونییەکان کاریگەرییان لەسەر ھەردوو جۆری گرژبوونی قۆلۆن ھەیە و سوودێکی زۆریان ھەیە بۆ ئەوانەی باری دەروونیان زۆر ناجێگیرە.\n^ «irritable bowel syndrome»، فەرھەنگی کوردستانیکا، عەلی جەوشەنی  (ئینگلیزی بۆ کوردیی ناوەندی و فارسی). فەرھەنگەکانی ڤەژین lex.vejin.net. سەردان لە ڕێکەوتی ١٧ی ئابی ٢٠٢١.\nبەشداربووانی ویکیپیدیا، «Irritable bowel syndrome»، ویکیپیدیای ئینگلیزی. سەردان لە ٣ی تشرینی دووەمی ٢٠١٩.\nPatient UK: کۆنیشانەی ڕیخۆڵەی ھەستیار\nکۆنیشانەی ڕیخۆڵەی ھەستیار لە کێرلی\nوەرگیراو لە «https://ckb.wikipedia.org/w/index.php?title=کۆنیشانەی_ڕیخۆڵەی_ھەستیار&oldid=836448»\nئەم پەڕەیە دواجار لە ١١:٥٤ی ٩ی ئەیلوولی ٢٠٢١ نوێ کراوەتەوە.


هێمن ڕەئووف : بۆ ئەوەی کەیسی کاوە گەرمیانی نەدۆڕێنین . – WTARIKURD\nهێمن ڕەئووف : بۆ ئەوەی کەیسی کاوە گەرمیانی نەدۆڕێنین .\nئێمە کەیسی سەردەشت و سۆرانمان دۆڕاند .. کەیسی ١٧ شوباتمان بە هەموو شەهیدەکانیەوە دۆڕاند . بۆ ئەوەی هەم کاوە لەدەست نەدەین و هەم ئەو ئابڕوە تکاوە کۆبکەینەوە پێویستمان بە ئازایەتی و عەقڵە .\n١/ ئەگەر بمانەوێت بە ڕێگایەکی یاسایی و لەڕێی بە جیهانیکردنی ئەم کەیسەوە دەسەڵات ناچار بکەین ، بەر لەهەر شتێک ئەبێت بێشەرەفی و بێمۆراڵی جیهانی سەرمایەداری لەبەرچاوبگرین . بە دڵنیاییەوە هیچ وڵاتێک ئامادە نیە بەرژەوەندیە بازرگانیەکانی لەگەڵ ئەم گروپە وڵات فرۆشەی ناویان دەسەڵاتی کوردیە لەق بکات و لەبەر خاتری خوێنی ڕۆژنامەنوسێکی تیرۆرکراو دەسەڵاتمان بۆ بڕوخێنن . لەبەر ئەوە زۆر بە کورتی و سادەیی دەبێت لە لێڤڵێک خوارترەوە کار لەسەر کەیسەکە بکەین .\nپێویستە هەموو هەوڵێک بدەین بۆ ناچارکردنی دەسەڵات بە دانپیانان بەوەی کام لە بەرپرسە باڵاکان لەپشت ئەم تیرۆرەوەیە، ئەمەش لە ڕێگای کۆڵندان و برەوپێدانی ئەو فشارە مەدەنیەی ئێستا جوڵەیەکی تێدایە . گرنگە لەدوای ئاشکراکردنی چوار ناو بێخەم دانەنیشین و سەری مارەکە لەیاد نەکەین . بە سزاگەیاندنی بەرپرسێکی باڵا سەرکەوتن و دەستکەوتێکی گەورە دەبێت . لەهەمان کاتدا سەرەداوی دەیان تاوانی پێشوتر ئەنجامدراو دەردەکەون و ئەو تابوە تێک دەشکێت کە خەڵک پێی وایە بەرپرسەکان هەریەکە خودایەکن و چیان بوێت دەیکەن . لەهەمان کاتدا ئازادی و بەرقەرارکردنی ژیانێکی ئازاد هەنگاوێک پێش دەکەوێت .\n٢/ ئەگەر ئێمە دەمانەوێت بەزۆر و بە هێزی جەماوەری ئەم هەقە بسێنین . ئەگەر پێمان وایە ئەم دەسەڵاتە مافیایەکی پەتییە و دیکتاتۆر و خوێنڕژ و تاوانبارە بە کوشتنی خەڵک و دزینی سامانی گشتی و وێرانکردنی یاسا و دادوەریەکەی ، ئەگەر لەو میللەتە ڕادەبینین بەدەم ئەم شۆڕشەوە بێن … لە ئێستا باشتر نیە بۆ ڕاپەڕینێکی جەماوەری هێنانە خوارەوەی ئەم گروپە ملهوڕ و مافیا و پیاوکوژە . ئەگەر بەتەنها لەدوای ڕاپەڕینەوە دەست بە کۆکردنەوەی بەڵگەکان بکەین ، ئەم دەسەڵاتە ماف و شەرعیەتی ئەوەی پێوە نەماوە ڕابەرایەتی میللەتێکی قوربانی بکات . بەڵام ئایا میللەت ڕابەر و ستافێکی بەدیلی ئامادەیە بۆ گرتنەدەستی ئەم ئەرکە ؟ ئەمە پرسیارەکەیە . ئایا لە هۆشیاری خەڵکدا متمانە دراوە بە تاقمێکی تر بێخەمبن لەوەی ژیانی ئایندەیان پارێزراوتر و دادوەرانەتر دەبێت ؟ ئەگەر وایە !! ئێستا ساتی شۆڕشە . ئەگەر نا بەر لەهەر شتێک دەبێت هەوڵی پێگەیاندن و ڕێکخستنی ئەو ستافە بدرێت ، تا بەدەردی وڵاتانی عەرەبی و بەهارە کاولکاریەکانی دەوروبەرمان نەچین .\nکەژال عەلی ; مەرگە ساردەکانی پێشت مەرگی گەرماو گەرم .


رۆژنامەی نیویۆرک تایمز: رووسیا لە بەرامبەر کوشتنی سەربازانی ئەمریکا خەڵاتی داوەتە چەکدارانی تاڵیبان\nرۆژنامەی نیویۆرک تایمیز-ی ئەمریکی لە هەواڵێکیدا ئاماژەی بەوە داوە کە رووسیا لە بەرامبەر کوشتنی سەربازانی ئەمریکا و سەربازانی دیکەی پەیمانی ناتۆ لە ئەفغانستان، خەڵاتی داوەتە چەکدارانی بزووتنەوەی تاڵیبان.\nئاوێنه: رۆژنامەی نیویۆرک تایمز لە راپۆرتێکیدا ئاماژەی بەوە داوەکە رووسیا پاداشتی داوەتە ئەو چەکدارانەی تاڵیبان کە سەربازانی ئەمریکییان کوشتووە و لە بەرپرسانی هەواڵگریی ئەمریکا کە لەو پرسە ئاگادران گواستووەتەوە “ئەمریکا بەر لە مانگێک ئەوەی بۆ دەرکەوتووە کە یەکەکانی هەواڵگریی سەربازی رووسیا، تێوەکڵاوەن لە هەوڵەکانی تیرۆرکردن و ئەنجامدانی ئۆپەراسیۆنی نهێنی لە ئەورووپا بە ئامانجی شڵەژانی سەقامگیری رۆژئاوا، جگە لەوەیش ساڵی رابردوو بۆ ئەنجامدانی هێرشی چەکداری لە ئەفغناستان، کوشتنی سەربازانی ئەمریکا و سەربازانی دیکەی پەیمانی ناتۆ لە ئەفغانستان بە نهێنی خەڵاتیان داوەتە چەکدارانی بزووتنەوەی تاڵیبان”.\nهاوکات ئەو بەرپرسانەی هەواڵگریی ئەمریکا کە ناویان ئاشکرانەکردووە باسیان لەوەیشکردووە، “توندڕەوە ئیسلامییەکان یان ئەو گرووپە چەکدارانەی کە پێکەوە پەیوەندییەکی پتەویان هەیە، گومان دەکرێت، پارە و خەڵاتەکانیان لە رووسیا، وەرگرت بێت “.\nشایەنی باسە بەرپرسانی ئەمریکی ئاشکراشیانکردووە لە ٢٠١٩دا لە ئەفغانستان، ٢٠ ئەمریکی کوژراون، بەڵام شێوەی کوشتنەکانیان روون نەکراوەتەوە و ئاماژەیان بەوەیشداوە دوای ئەوەی ئەنجامی هەواڵگرییەکانی ئەمریکا لەوبارەیەوە پێشکەش بە سەرۆک دۆناڵد ترەمپ کرا، لە کۆبوونەوەیەکی هاوبەشی نێوان ئەنجوومەنی ئاسایشی نەتەوەیی لە کۆشکی سپی و ئاژانسەکانی هەوڵگریی لە کۆتاییەکانی ئاداری رابردوودا، بە وردی تاوتوێکران.\nبە وتەی ئەو بەرپرسانەی هەواڵگریی ئەمریکا لەگەڵ ئەوەی ژمارەیەک بژاردە بۆ مامەڵکردن لەگەڵ ئەو پرسە لە لایەن ئیدارەی ئەمریکاوە ئامادەکراون، بەڵام هێشتا کۆشکی سپی رێگای نەداوە هیچ هەنگاوێک بۆ جێبەجێکردنی ئەو بژاردانە بنرێت.\nشایەنی باسە ئەو بەرپرسانە رایانگەیاندووە کە لەمیانی لێکۆڵینەوە لەگەڵ چەکدارە دەستگیرکراوەکانی تاڵیباندا، زانیارییان لەسەر ئەو پرسە بە دەست گەیشتووە.


وەزارەتی دارایی کێشەی دەرماڵەى هەزاران فەرمانبەر چارەسەر دەكات\n2020-03-10 [07:47 AM]\nبەرپرسێکی وەزارەتی دارایی دەڵێت، بەپێی رێنمایی ژمارە 7ی دارایی کە لە 25ی 2ی 2020 دەرچووە، کێشەی هەزاران فەرمانبەر چارەسەرکراوە.\nئەردەلان محەمەد، بەرێوەبەری گەنجینەی سلێمانی کە سەر بە وەزارەتی دارایی یە بە باسی راگەیاند: فەرمانبەرێکی زۆرمان هەیە بە ئۆتۆمبێلی خۆیان یان لەسەر ئەرکی خۆیان هاتوچۆیان دەکرد، دەرماڵەکەی هاتووچۆیان پێ نەدەدرا، بەڵام ئەو کێشەیە لەبەرژەوەندی فەرمانبەران بەڕێنماییەكی وەزراەتی دارایی چارەسەرکرا و مانگانە بۆیان خەرج دەکرێت".\nئەو روونی کردەوە: ئەوانەی لە ساڵانی رابردوو ئەو دەرماڵەیان بۆ خەرج نەدەکرا قەرەبو ناکرێنەوە، بەڵکو لە1ی 1ی 2020وە بۆیان خەرج دەکرێت، پێشووتر رێنماییەک هەبوو دەرماڵەکە بۆ بەشێکی زۆری فەرمانبەران خەرج نەدەکرا لە کاتێکدا ئەو فەرمانبەرانە لەسەر ئەرکی خۆشیان هاتووچۆیان دەکرد، بەڵام لەمەودوا بۆیان خەرج دەکرێت".\nئەردەلان محەمەد گوتیشی: پێشوتر رێنماییەک هەبوو وای کردبوو ئەو دەرماڵەیە خەرج نەکرێت" رێنماییەکە بەو جۆرە بوو، کەوا هەر فەرمانگەیەک ئۆتۆمبێلی حکوومی هەبێ یان ئۆتۆمبێلی بۆ هاتووچۆکردن بەکرێ گرتبێت ئەوە ئەو فەرمانبەرانەش دەرماڵەی جوگرافی نایانگرێتەوە کە بە ئۆتۆمبێلی خۆیان هاتووچۆ دەکەن".\nئەو دووپاتی کردەوە: "60 هەزار دینار بۆ ئەوانەی لە شوێنە دوورەکان کار دەکەن خەرج دەکرێت، 50 هەزار دینار بۆ ئەوانەی لە لادێکان کار دەکەن، 40 هەزار دینار بۆ ئەوانەی لە سەنتەری ناحیەکان کاردەکەن، 30 هەزار دینار بۆ ئەوانەی لە سەنتەری قەزاکان کاردەکەن، 20 هەزار دیناریش بۆ ئەوانەی لە سەنتەری پارێزگاکان کار دەکەن".\nبەرپرسەکەی دارایی دووپاتیکردەوە،هەرفەرمانبەرێک سوودمەند بێت لە گواستنەوەی بەخۆڕایی مافی پێدانی دەرماڵەی شوێنی جوگرافی نییە.


ئەمڕۆ2020/5/5لەدرێژەی کار وچالاکییەکانی ڕێکخراوی هایمابە ئامادە بونی سەرۆکی ڕێکخراوبەڕێز(بابەکردڕەی )\n02:26 - 8/5/2020\nبەڕێوەبەری ڕۆشنبیری وهونەری سلێمانی لەئۆفیسی سەرەکی ڕێکخراو،لەپای دڵسۆزی سەرجەم ئەندامانی ڕێکخراوودڵسۆزی وپەرۆشیمان بۆکاروچالاکی،وێڕای بەخێرهاتنی بەڕێز کاک( بابەکر دڕەی ) وبەڕێز کاک (زاهیری کەریمە ڕەش ) کەسایەتی دیاری شاری سلێمانی وپاڵپشتی ڕێکخراودوای خوێندنەوەی بەیان نامەیەک لە لایەن بەشی ڕاگەیاندنی ڕێکخراو،ئەندامانی ڕێکخراوداوای هاوکاری تەواویان لەحکومەت وپارێزگار ولایەنی بەرپرسی سلێمانی کرد بەزوترین کات پەرە بە سەرجەم کاروچالاکییە هونەری وڕوشنبیرییەکان بدرێت .هەر بەم هۆیەشەوەخەڵاتی ڕێکخراوی هایما لەلایەن کاک بابەکر بەخشرایە بەڕێز کاک (زاهیری کەریمە ڕەش )وهەندێک پێداویستی وەرزشی وەک یەکەمین چالاکی دوای ڤایرۆسی کۆرۆنابەخشرایەتیپی وەرزشی شۆڕش. بەهیوای کاری باشترو جوانتر بەهاوکاری هەمولایەک\nبەیاننامەیەک لە رێکخراوی ھایماوە بۆ کۆمەڵانی خەڵکی کوردستان و\nدەمانەوێت سوپاسی رێکخراومان ئاراستەی ھەوڵ و ماندوبونی بەرێزان پارێزگاروقائیمقام و بەرێوەبەرایەتی گشتی ئاسایش و پۆلیس و تەندرووستی و تەواوی کارمەندان و دەزگا پەیوەندیدارەکان بکەین کەلەماوەی رابردودا بێگوێدان بەماندوبون کاریانکرد بۆ روبەروبونەوەی ڤایرۆسی نوێی(covid19) ھەوڵ و ماندوبون و شەنخونیان بۆ ئێمە مایەی شانازیە..\nبەڕێزان دوای کەمبونەوەی مەترسیەکانی ڤایرۆسی کۆرۆنا، کەخۆشبەختانە راگەیەنراوەکانی وەزارەتی تەندروستی ئاماژەبەوەدەکەن ئەم ڤایرۆسە مەترسیەکانی کەمبوەتەوەو زۆرێک لەشاروشارۆچکەکان ھیچ توشبویەکیان تێدانیە، بۆیە ئێمە وەک رێکخراوی هایما بۆ ھۆشیارکردنەوەی کۆمەڵگە، ئەمڕۆ ٥-٥-٢٠٢٠، بەئەنجامدانی ئەم چالاکیە ی ئەمڕۆکە بەسەرکردنەوەی ورزشکارانی دەڤەری شارەزوور وهەورامانە دەمانەوێت کلیلی دەست پێکردنەوەی چالا کییە کان بین لەشاری سلێمانی . هەروەک لای هەموان ڕون وئاشکرایە شاری سلێمانی پێشەنگی سەرجەم چالاکی هونەری ڕۆشنبیریەکانە وە خۆی پایتەختی ڕۆشنبیرییە،داواکارین لە حکومەتی ھەرێمی کوردستان و پاریزگاری سلێمانی ولایەنی پەیوەندیداری ئەم شارە خۆشەویسەتە ھاوکارو پشتیوانی تەواوبن بۆ دەستپێکردنەوەی چالاکیەکان و ئاساییکردنەوەی ژیانی تەواوی ھاووڵاتیان.\n لەگەڵ ڕێزدا ئەنجومەنی باڵای ڕێکخراوی هایما\nئەنجومەنی باڵای ڕێکخراوی هایــــما


کوردیپێدیا - Un destino in versi, lirici curdi\n🏠 | 📧 | دەربارە! | پەڕتووکخانە | 📅 06-12\n📅 ئەمڕۆ 06-12 لە مێژوودا ▾\n✌ عەبدولفەتاح ئالکۆ\nعەبدولفەتاح ئالکۆ، تەمەن 3 ساڵ، لە تەل رەفعەت سەر بە شاری عەفرین بە موشەکی سوپای داگیرکەری تورک شەهید کرا.\n- لقی 101ی دادگای کەیفەریی شاری بۆکان دوکتور رەشید کرمانج، مامۆستای زانکۆی بە 5 ساڵ زیندان مەحکووم کرد. ئەو مامۆستای زانکۆیە بە تۆمەتی بێڕێزی بە رێبەری نیزام و هاوکاری لەگەڵ یەکێک لە حیزبە کوردییەکانی دژبەری حکوومەتی ئێران تاوانبار کراوە.\n- لە هەولێر کۆنفرا\n✌ هاوڕێ جەلال کەریم ڕەحیم ناسراو بە شۆڕش\n📊 بابەت 366,500 | وێنە 56,220 | پەڕتووک PDF 10,530 | فایلی پەیوەندیدار 36,133 | 📼 ڤیدیۆ 161 | 🗄 سەرچاوەکان 12,897 |\n📕 Un destino in versi, lirici curdi | 🏷 پۆل: پەڕتووکخانە | زمانی بابەت: 🇮🇹 Italiano\n📙 پەڕتووک - کوورتەباس ☀ دۆزی کورد\n🌐 زمان - شێوەزار 🇮🇹 ئیتالی\n➕ ئەم بابەتە لەلایەن: (هاوڕێ باخەوان)ەوە لە: Aug 28 2014 12:22AM تۆمارکراوە\n👁 ئەم بابەتە 9,975 جار بینراوە\n📷 فایلی وێنە 1.0.1 11 KB Aug 28 2014 12:22AM هاوڕێ باخەوان\nکوردیی ناوەڕاست 227,125 %61.97\nEnglish 1,772 %0.48\n👫 کەسایەتییەکان 25,132 %6.85\n📕 پەڕتووکخانە 22,009 %6.00\n✌ شەهیدان 19,049 %5.19\n📅 رێکەوت و رووداو (کڕۆنۆلۆژیا) 10,345 %2.82\n📝 بەڵگەنامەکان 5,151 %1.40\n📊 ئامار و راپرسی 4,815 %1.31\n📖 کورتەباس 2,551 %0.69\n☂ پارت و رێکخراوەکان 1,650 %0.45\n| کاتی ئافراندنی لاپەڕە: 4,166 چرکە!


مناڵ خستنەوە هەڕەشە لە هاوسەنگی جیهان دەكات\nبۆ پاراستنی ژینگە چەندین رێگە هەن، وەك گەڕاندنەوەی ئامێرەكان لە خاشاكەكانەوە، چاندنی دارو كەمكردنەوەی سووتەمەنی و پاراستنی ژینگە لە كەڵەكەبوونی خاشاك، لە لێكۆڵینەوەیەكی نوێدا زانایان دەڵێن سنورداركردنی وەچەخستنەوە فاكتەری سەرەكی بەردەوامی ژیانە لەسەر گۆی زەوی.\nتیمێك لە زانایانی زانكۆی لۆند لە سوید دوای شیكردنەوە (39) لێكۆڵینەوە لە كۆی زیاتر لە (100) پێشنیاری زانستی دەڵێن زۆربوونی مرۆڤ هۆكارێكە بۆ كەمبوونەوەی بڕی ئۆكسجین لە هەواو لە بەرامبەریشدا بە هۆی چالاكی زانستییەوە ئاستی دووەم ئۆكسیدی كاربۆن هەمیشە لە بەرزبوونەوەدایە.\nسێت وینەس دوای لێكۆڵینەوەكان بڕیاری داوە مناڵ نەخاتەوە وك یەكەم هەنگاوی مێژوویی بۆپاراستنی ژینگە و روونیشكردەوە چوار میكانیزمی سەرەكی هەن بۆ پاراستنی ژینگە لە دەرهاویشتە كاربۆنییەكان یەكەم باشتركردنی خۆراكی رووەكی، كەمكردنەوەی گەشتی ئاسمانی، كەمكردنەوەی بەكارهێنانی ۆتۆمبیل، كەمكردنی وەچەخستنەوە\n9/9/2017 11:27:54 AM


دۆسێی نەوت بەرەو كوێ؟ – Knwe.org\nسەرەکی » وتار » عه‌داله‌ت عه‌بدوللا » دۆسێی نەوت بەرەو كوێ؟\nدۆسێی نەوت بەرەو كوێ؟\nقۆناغی سیاسی و ئابووریی ئاڵۆزی ئێستای هەرێمی كوردستان و عیراقیش، دۆسێی نەوتی لە هەرێم و بودجەی لە بەغدا، كردۆتە دۆسێیەكی گەورە و گەرم، بگرە بابەتێكی یەكلاكەرەوە بۆ چارەنووس و پێگەی زۆر هێزی سیاسی، بەتایبەتی كە عیراق لەمساڵدا روو لە هەڵبژاردنی گشتییە، ململانێ سیاسییەكان و شەڕی كۆكردنەوەی دەنگ و متمانەش زۆر لە رابردوو سەختتر و ئاڵۆزتر بووە.\nدۆسێی نەوتی هەرێم، ئەگەر نەكەوتبێتە ژێر كۆنترۆڵی دەرەكی، ئەوا بەدەستی بڕیاربەدەستانی هەرێم خۆیەتی. ئەگەر سامانی سروشتیمان و سەرچاوەكانی تری داهات توانای چارەسەركردنی قەیرانی دارایی و كێشەی مووچەی مانگانە و بێ لێبڕینی هەیە، ئەوا هەموو پشتیوانیی مانەوەی دۆسێكە دەكەن لە دەستی هەرێم خۆیدا، ئەگەریش هیچ گەرەنتییەك لە ئارادا نییە، ئەوا نابێت درێژە بە سیاسەتی تەقلیدی و بێ ئەنجام بدرێت.\nخۆ ئەگەر لایەنی عیراقی، بە یاسای بودجەی 2021 خۆی پابەندی پێدانی پشكی هەرێم دەكات بەو فۆرمۆلەیەی كە داوای رادەستكردنی 250 هەزار بەرمیل نەوتی رۆژانەی هەرێم دەكات بە نیوەی داهاتی ناوخۆییەوە، ئەوا راستتر وایە هیچ جیاوازییەكی سیاسیی لە ناوخۆی هەرێمدا لەو بارەیەوە نەمێنێت، بگرە بێ دوو دڵی تۆپەكە فڕێ بدرێتەوە گۆڕەپانی بەغداوە و ئەم بژاردەیە تاقی بكرێتەوە، بەتایبەتی كە رێكەوتنەكە سیاسی نابێت بەتەنها، بەڵكو رەهەندی یاساییشی هەیە و بەرزترین دەسەڵاتیش لە عیراقدا كە پەرلەمانە ناتوانێت پەكی بخات، تەنها مەگەر لە حاڵەتی پێشێلكردنی بڕگە و مادەكانیدا.\nلە هەرێمی كوردستاندا، پێویستە یەكێتیی نیشتمانیی كوردستان بچێتە گفتوگۆیەكی راشكاوانەترەوە لەگەڵ پارتی دیموكراتی كوردستاندا، چونكە دوو تێزی جیاواز لەم دۆسییەیەدا هەن، تێزی یەكێتی ئەوەیە كە ئەگەر بە رادەستكردنی 250 هەزار بەرمیل نەوتی رۆژانەی هەرێم بە بەغدا، قەیرانی دارایی هەرێم كۆتایی پێدێت، بۆ نا؟ بۆ تاقی نەكرێتەوە؟ هەرچی پارتییە ئەوا لەگەڵ رادەستكردنەوەی داهاتەكەیە نەك نەوتەكە.\nئەم جیاوازییە پێویستیی بە چارەسەرە، كاتیش زۆر كەم لەبەردەستدا ماوە و گرنگە رۆژێك زووتر یەكلابكرێتەوە و هەلی مانۆڕی سیاسیی بەغداش كەم ببێتەوە. لەوەش زیاتر بیانووی كوتلە گەورەكانی ناو ئەنجومەنی نوێنەرانیش ببڕدرێت بۆ ئەوەی یاسای بودجە بە دروستكردنی كەمترین كێشە بۆ مافە ئابوورییەكانی هەرێم، تێپەڕببێت و كورد خۆی بۆ هەڵبژاردنەكان سازبكات.\nلەوەش گرنگتر هێزەكانمان دەنگدەری كوردی ئاشتبكەنەوە و بەوە پاڵ نەدەنەوە و دڵخۆش نەبن، كە رێژەی كورسییەكانی هەرێم مسۆگەرن، چونكە بەهای گەورەی هەموو هەڵبژاردنێكی گشتی، بەشداریی هاووڵاتیانە پێش ئەوەی بەڕێخستنی بۆنەیەكی سیاسی بێت.\n433 جار بینراوە


20:11 - 16 April 2021\nهەنگاو: پێشمەرگەیەکی کۆمەڵەی شۆڕشگێڕی زەحمەتکێشی کوردستانی ئێران، لە رۆژی سێشەمەوە لە شاری سلێمانی بێ سەروشوێنە و هیچ زانیارییەک لەسەر چارەنووسی ناوبراو لە بەردەستدا نیە.\nبە گوێرەی راپۆرتی گەیشتوو بە رێکخراوی مافی مرۆڤی هەنگاو، پێشمەرگەیەکی کۆمەڵەی شۆڕشگێڕی زەحمەتکێشانی کوردستانی ئێران بە ناوی " سمکۆ بەنەفشی" تەمەن ٣٥ ساڵ و خەڵکی سنە، لە رۆژی سێشەمە ٢٤ی خاکەلێوەی ٢٧٢١( ١٣ی ئاوریلی ٢٠٢١) لە شاری سلێمانیی هەرێمی کوردستان بێ سەروشوێن بووە و هیچ هەواڵێک سەبارەت بە چارەنووسی ناوبراو لەبەردەستدا نیە.\nسەرچاوەیەکی ئاگادار لەم بارەوە رایگەیاند کە سمکۆ بەنەفشی رۆژی سێشەمە بە ئۆتۆمبێلێکی حیزبی چۆتە دەرەوەی بنکەکانی ئەو حیزبە لە نزیک سلێمانی و بێ سەروشوێن بووە.\nئەو سەرچاوەیە هەروەها وتیشی ئەو ئۆتۆمبێلە کە سمکۆ پێی چۆتە دەرەوەی بنکەکانی کۆمەڵە هەر ئەو رۆژە لە نزیکی "بێنزینخانەی سارا" دۆزراوەتەوە کە هیچ ئاسەوارێکی رووداوی هاتوچۆ یان رووداوێکی دیکەی پێوە نەبووە.\nکۆمەڵەی شۆڕشگێڕی زەحمەتکێشانی کوردستانی ئێران، سەرەڕای تێپەڕبوونی چوار رۆژ لە بێ سەروشوێن بوونی سمکۆ بەنەفشی تا ئیستا هیچ لێدوانێکی فەرمییان نەداوە. ئەندامێکی ئەو حیزبە بە هەنگاوی راگەیاند کە کۆمەڵە چاوەڕیی وڵامی ئیدارەی ئاسایشی سلێمانییە بۆیە تا ئیستا هیچ لێدوانێکی لەمبارەوە نەداوە.\nسەرەتای خاکەلێوەی ئەمساڵ، سەرۆکایەتی پارتی ژیانی ئازادی کوردستان (پژاک) لە راگەیاندراوێکدا هەواڵی تێرۆرکرانی دوو ئەندامی خۆی لە شاری پێنجوێنی سەربە پارێزگای سلێمانی راگەیاندبوو.\nشایانی باسە کۆماری ئیسلامیی ئێران لە ساڵانی رابردوودا هەوڵی رفاندن یان تێرۆرکردنی چالاکانی سیاسیی رۆژهەڵاتی کوردستان لە نێو خاکی هەرێمی کوردستاندا داوە و هەر بۆیە لەم جۆرە دۆسیانەدا لە سەرەتادا قامکی تاوان بۆ لای هێزەکانی ئێران ڕادەکێشرێت.


سه‌رۆك وه‌زیران لەبارەی گۆڕانکاری لە پۆستە باڵاكان روونکردنەوە دەدات\nژنه وەزیرێكی كورد له عێراق تووشی كۆرۆنا بوو وه‌زاره‌تی دادی عێراق له‌سه‌ر كێشه‌ی عه‌ره‌به هاورده‌كان هاته ده‌نگ ئه‌ندامێكی مه‌كته‌بی سیاسی پارتی واده‌ی كۆنگرەی داهاتووی حزبه‌كه‌یان ئاشكراده‌كات پشكی هه‌رێم له بودجه‌ی 2020 ی عێراق دیاری كرا زانكۆی سلێمانی وادەی ده‌ستپێكردنه‌وه‌ی ساڵی نوێی خوێندنی راگەیاند\nkurdiu 8 15/09/2020 - 15:21 هەواڵ/عێراقی\nسەرۆک وەزیرانی عێراق لەبارەی گۆڕانکارییەکان لە پۆستە باڵاکانی حکوومەت روونکردنەوە دەدات و ڕایده‌گه‌یه‌نێت ، گۆڕانکارییەکان بەپێی بنەما ئیداری و یاساییەکان کراون و بەشێک لەو کەسانەی لە پۆستەکان لادراون، ماوەی یاسایی کارکردنیان لەو پۆستانە تەواو ببوو.\nئەمڕۆ سێشەممە 15 ی ئه‌یلولی 2020 ، مستەفا کازمی، سەرۆک وەزیرانی عێراق لە بەیاننامەیەکدا،كه وێنه‌یه‌كی ده‌ست ماڵپه‌ڕی كوردیو كه‌وتوه ڕایگه‌یاند، رۆژی دووشەممە چەند گۆڕانکارییەکی پێویستی لە چەند پێگەیەکی ئیداریی گشتیی وڵاتدا، کردوه و ئەو کەسانەی بۆ پۆستەکان دەستنیشان کراون، لە هەمان دامودەزگا کاریان کردووە یان کەسانی تایبەتمەند بوون بەو پۆستانە و دەستپاکیی و ئەزموونیان و راگرتنی هاوسەنگیی نیشتیمانیش لە دەستنیشانکردنیان، لەبەرچاو گیراوە.\nسەرۆک وەزیرانی عێراق ئه‌وه‌شی خستۆته‌روو ، ئەو گۆڕانکارییانەی ئه‌نجام دراوه کە بەشێک لە لایەنەکان رەتیان کردووەتەوە و پێیانوایە بە دابەشکاریی تائیفی و حزبی دانراون، ”پێویستە ئەو لایەنانە دوور بكه‌ونه‌وه له‌و دەنگۆیەی كه بڵاوی دەکەنەوە،هه‌روه‌ها پێویسته پشت بە زانیاریی دروست ببەستن، ئەوکات ئێمە بە جددی لێکۆلێنەوە دەکەین“.\nئه‌وه‌ش له كاتێكدایه دوێنێ دووشەممە 14 ی ئه‌یلول ، سەرۆک وەزیرانی عێراق چەند گۆڕانکارییەکی لە پۆستە باڵاکانی حکوومەتەکەی کرد و بڕیاریدا چەند کەسێکی دیكه لەو پۆستە باڵایانەدا دابمه‌زرێنێت.\nوه‌زاره‌تی دادی عێراق له‌سه‌ر كێشه‌ی عه‌ره‌به هاورده‌كان هاته ده‌نگ\nئه‌ندامێكی مه‌كته‌بی سیاسی پارتی واده‌ی كۆنگرەی داهاتووی حزبه‌كه‌یان ئاشكراده‌كات\nفەرمانی کۆتایی لەبارەی ناردنی نەوتی سپی بۆهەرێم درا\nژمارەیەك ئەفسەری پێشمەرگە :پێشمەرگە شكۆی بەدەستی حكومەتی كوردی شكێنرا


📅 13-12-2018 - داگیرکەری تورکیا کۆمەڵکوژیی لە مەخموور ئەنجامدا Tarih ve olay\n👁 Bu başlık 4,504 defa görüntülendi\nباکووری کوردستان - لە کاتژمێر 6ی بەیانیی ئەمڕۆوە [ Daha... 👁] ✖ ✖ 20 11 ✔ 99% ✍ H.B. 1-11-2018 21:41:01\n📖 700 وشە لەبارەی مێژووی مەخموور Kısa tanım\n📅 Da eklendi Jul 10 2014 10:58AM\n👁 Bu başlık 12,386 defa görüntülendi\nبەختیار محەمەد (بەختیار پاڵانی- سەرنووسەری رۆژنامە [ Daha... 👁] ✖ ✖ ✖ 0 0 ✔ 62% ✍ H.B. 10-7-2014 10:58:58\n📝 KNK راگەیەندراوێک لەبارەی دۆخی مەخمور و هەماهەنگی پێشمەرگە وگەریلا بڵاودەکاتەوه Belgeler\n📅 Da eklendi Aug 9 2014 1:06AM\nبا هەموومان لە رێکەوتنی نەتەوەیی و نیشتیمانی بەرخۆ [ Daha... 👁] ✖ ✖ ✖ 0 0 ✔ 93% ✍ H.B. 9-8-2014 1:06:44\n✌ ئیبراهیم ئەنوەر حەسەن زێندین (ئیبراهیم مەخمووری) Şehitler\n📅 Da eklendi May 12 2016 2:17PM\nـ ناوی تەواو :ئیبراهیم ئەنوەر حەسەن زێندین ـ ناسر [ Daha... 👁] ✖ ✖ 0 1 ✔ 94% ✍ S.E. 12-5-2016 14:17:10\n👫 ئیبراهیم مەخمووری Kişiler\n📅 Da eklendi Apr 6 2013 10:57PM\n... [ Daha... 👁] ✖ ✖ 0 0 ✔ 60% ✍ H.B. 6-4-2013 22:57:10\n👫 ئەبوبەکر محەمەد ئەمین مەخموری (مام بەکر مەخموری) Kişiler\n📅 Da eklendi Nov 25 2019 10:48AM\n👁 Bu başlık 892 defa görüntülendi\nمام بەکر مەخموری لەدایکبووی شارۆچکەی مەخموری سەر ب [ Daha... 👁] ✖ ✖ 0 1 ✔ 99% ✍ J.O.E. 25-11-2019 10:48:02\n📖 بەیادی شەهید (مام رەفیقە سۆر)و داستانەکەی قشڵەی مەخموور Kısa tanım\n👫 Editör Adı Bextiyar Palanî\n📅 Da eklendi Jan 16 2019 9:51PM\n👁 Bu başlık 960 defa görüntülendi\nئەو دوو شەهیدەی لەبەردەم دەرگای بارەگای ئەمن و بنک [ Daha... 👁] ✖ ✖ ✖ 0 1 ✔ 88% ✍ B.P. 16-1-2019 21:51:35\n📝 بەیاننامەی حزب و لایەنە سیاسیەکانی قەزای مەخمور بۆ ئیدانەکردنی رەفتارەکانی تورکیا Belgeler\n📅 Da eklendi Jan 31 2016 9:35PM\nبۆ ڕای گشتی ئێمە وەکو حزب و لایەنە سیاسیەکانی قەز [ Daha... 👁] ✖ ✖ ✖ 0 0 ✔ 79% ✍ H.B. 31-1-2016 21:35:57\n📝 بەیاننامەی حکومەتی هەرێمی کوردستان سەبارەت بە رووداوەکانی ئەم دواییانە لە دامودەزگاکان و ژێرخانی نەوت لە قەزای مەخمور Belgeler\n📅 Da eklendi Jul 11 2014 8:02PM\n👁 Bu başlık 6,088 defa görüntülendi\nهەولێر - ئەم بەیانیە، ئەندامانی سەر بە حکومەتی هەر [ Daha... 👁] ✖ ✖ ✖ 0 0 ✔ 72% ✍ H.B. 11-7-2014 20:02:04\n📝 پارت و ڕێکخراوە کوردییەکان داوای هەڵگرتنی گەمارۆی مەخمور دەکەن Belgeler\n📅 Da eklendi Apr 15 2020 11:17PM\nگەمارۆکە هەڵگرن بەناوی کەسایەتی، پارت و رێکخراوە [ Daha... 👁] ✖ ✖ 0 2 ✔ 99% ✍ H.B. 15-4-2020 23:17:50\nİlgili Dosyalar 48,993\n| Sayfa oluşturma süresi: 6,193 saniye!


ئاگاداری ئه‌م ئاڵتونه بن\nبه‌هۆی خراپی كوالێتی ئه‌و ئاڵتونه‌ی هاورده‌ی شاری سلێمانی كردوه، بازرگانێكی عه‌ره‌ب ده‌ستگیركراوه و به‌ڕێوه‌به‌ری كوالێتی كۆنترۆڵ ڕایده‌گه‌یه‌نێت ئاڵتونێك نه‌كڕن عه‌یاری له‌سه‌ر نه‌بێت.\nعوسمان ئه‌بوبه‌كر به‌ڕێوه‌به‌ری كوالێتی كۆنترۆڵی سلێمانی ڕاگه‌یاند؛ بازرگانێكی به‌ڕه‌گه‌ز عه‌ره‌ب ده‌ستگیركراوه كه ئاڵتونێكی كوالێتی خراپی هاورده‌ی شاری سلێمانی كردوه، كه كوالێتی ئاڵتونه‌كه‌ی له‌خوار ستانداری ئاڵتونی عیراقیه‌وه‌یه، له‌كاتێكدا له‌عیراق نابێت له‌عه‌یاره كه‌متربێت.\nوتی؛ تیمه‌كانی به‌ڕێوه‌به‌رایه‌تی كوالێتی كۆنترۆڵی سلێمانی رۆژانه سه‌ردانی دوكانی زه‌ڕنگه‌ره‌كان ده‌كه‌ن بۆ پشكنینی ئه‌و ئاڵتونه‌ی به هاوڵاتیانی ده‌فرۆشن هه‌روه‌ها رێنماییان كراوه نابێت ئاڵتونێك بفرۆشن كه عه‌یاره‌ی له‌سه‌ر نه‌بێت.\nئه‌وه‌شی رونكردوه؛ له‌هه‌ر دوكانێكی زه‌رنگه‌ریدا له‌وجۆره ئاڵتونه كوالێتیه خراپه بگرن خاوه‌نه‌كه‌ی روبه‌روی یاسا ده‌كه‌نه‌وه.\nهه‌روه‌ك داوای له هاوڵاتیانیش كرد هیچ پارچه ئاڵتونێك نه‌كڕن كه عه‌یاره‌ی له‌سه‌ر نه‌بێت، له‌كاتی هه‌بونی ئه‌و جۆره ئاڵتونه په‌یوه‌ندیی به‌كوالێتی كۆنترۆڵه‌وه بكه‌ن.\nوتیشی؛ تیمه‌كانی به‌ڕێوه‌به‌رایه‌تیه‌كه‌یان به هاوكاری ئاسایشی سلێمانی توانیویانه ده‌ست به‌سه‌ر هه‌زارو 300 جوت گواره‌ی ئاڵتونی منداڵاندا بگرن كه به‌پێی ستانداردی عێراق دروست نه‌كراوه و كوالێتیه‌كه‌یان خراپ بوه.\n1415 جار خوێندراوه‌ته‌وه\nئاماری هاتنی گه‌شتیاران بۆ سلێمانی بڵاوده‌كرێته‌وه...\nسێمانی ... لەرۆژانی جەژندا حەفتا ریستۆرانت كراوە دەبێت...\nسەیدسادق- داخستنی دوو کافتریا و لەناوبردنی (٥۰) کیلۆ گۆشت...\nبه‌م جۆره كاره‌بای سپلیتی ماڵه‌كه‌ت كه‌م بكه‌ره‌وه...\nكاره‌بای سلێمانی داوایه‌ك ئاراسته‌ی هاوڵاتیان ده‌كات...\nبڕی باران بارینی 24 كاتژمێری رابردوو...\nهاتووچۆی سلێمانی ... داخستنی ڕێگەیەكی ڕاگەیاند...\nكارەبای سلێمانی بۆدواین جار ئاگاداری خاوەن مۆلیدەكان دەكاتەوە...\nئاسایش ده‌ست به‌سه‌ر بڕێكی زۆر حه‌بی هۆشبه‌ردا ده‌گرێت...\nئاگادارییەك لە قائیمقامیەتی سلێمانیەوە...


دوبەی یان دارفورێکی تر!…. شێرزاد وڵاتدۆست – Dengekan\nدوبەی یان دارفورێکی تر!…. شێرزاد وڵاتدۆست\nbyadmin_denegkan\tApril 17, 2017\tGeneral\nساڵانێک بوو گوێبیستی بانگەشەی سەیر و سەمەرە دەبووین لە بەرپرسانی هەرێم ، کە تەنیا بۆ سەرنجڕاکێشان و خەڵاتاندنی ڕایگشتی و پەردەپۆشکردنی گەندەڵیەکانیان ئەم دروشم و بانگەشانەیان بە گوێ خەڵکدا دەدا ، یەکێک لەو بانگەشانە بریتیبوو لە بوونیادنانی ئەمارەت و هەرێمێک هاوشێوەی ئەماراتی دوبەی لە میرنشینی ئیمارەتی عەرەبی ، بەشێوەیەک ئاستی خۆشگوزەرانی و ئابوری و پێشکەوتنی هەرێمی کوردستان هیچی وای کەمتر نەبێت لە ئاستی ئەو خۆشگوزرانی و پێشکەوتنەی دوبەی و وڵاتانی کەنداوی عەرەبی دا بوونی هەیە.\nلێ جێی خۆیەتی دوای تێپربوونی چەندان ساڵ بەسەر ئەو بانگەشە و گوتافە بریقدارنە تێڕامێنین ، ئاخۆ چی بەرهەم هات لەم هەموو بەڵێنە بریقەدارە ، ئایە هەرێمک بەرهەم هات هاوشێوەی دوبەی پڕی بێت لە خۆشگوزرانی و ئاودانی و پێشتکەوتن ، یاخود هەرێمێک هاوشێوە لەگەڵ هەرێمی دارفور لە سودان پڕ لە کێشە و قەیران و هەژاری و دواکەوتویی بەرهەمهات ! ، دوبەی و دارفور دوو هەرێم هەر یەکەیان بەشێک لە وڵاتێکی عەرەبی ، بەڵام ڕێک پێچەوانەی یەکتر ، ئەگەر سەیری ژیانی هاڵاتیەکی ئیمارەتی بکەین لە دوبەی دەبینین هاوڵاتیانی دوبەی لە چ ناز و نیعمەتێک ژیان بەڕێدەکەن و هاوڵاتیانی نیشتەجێ لە هەرێمی دارفور لە سودان لە چ باردۆخێکی ناوهەموار و هەژاری ژیان دەکەن ، لەکاتێک ئەو هەردووک خاک دەوڵامەندن بە نەوت و مادەی کانزایی زۆر، بەڵام سادەترین نمونە وەربگرین دەبینن چ جیاوزیەکی مەزن لە نێوان ئەو دوو مەملەکەتەدا هەیە ، ئەگەر داهاتی تاکە کەس وک نمونە وەربگرین دەبینین دەیان هەزار دۆلار دۆلار جیاوزی هەیە لە داهاتی ساڵانەی تاکەکەس لەو دوو شوێنە ، بەجۆرێک داهاتی تاکە کەس لە دوبەی سەروو 50 هەزار دۆلارە ، لەکاتێک داهاتی تاکە کەس لە سودان و دارفور وەک بەشێک لەو وڵاتە لە 4 هەزار دۆلار تێپەرناکات و بە یەکێک لە خراپترین ئەو شوێنانە هەژمار دەکرێت بۆ ژیان کرد لە جیهان!.\nئەگەر هەر لەسەر بنەمای داهاتی تاکەکەس و کۆمەڵێک پێوەری تر بەراوردێکی بچوکی هەرێمی کوردستان و دوبەی و دارفور بکەین، ئەوادەبینین داهاتی تاکەکەس لە هەرێمی کوردستان بەنزیکەی 4 هەزار دۆلارە بۆ هەرکەسێک ، لەگەڵ نەبوونی هیچ داتایەک بەهۆی دیار نەبوونی ڕێژەی بوجەی ساڵانەی هەرێم لەم چەند ساڵەی دوایی ، بەڵام بە وەرگرتنی ڕێژەی بوجەی ساڵانی پێشوو ، هەروەها بە بوونی قەیرانی دارایی ڕێژەیەکی تەخمین کراوی دەگەین بەم ژمارەیە بە نزیککراوەیی ، هەر لە ژێر ڕۆشنایی نمونەیەکی وەها باردۆخی پڕ لە کێشەی ناوخۆیی و خراپی هەموو خزمەتگوزارییە گشتییەکان و دەیان نمونەی خراپی تری بارودۆخی هەرێمی کوردستان بۆ مان دەردەکەوێت ، هەرێمی کوردستان لە هانگاونان بۆ بوون بە دوبەیەکی تر هەنگاو دەنێت بۆ بوون بە دارفوورێکی تر.\nبەڵام ئەگەر بەشێوەیەکی تر سەیری ئەم بابەتە بکەین واتا ئەگەر بانگەشەی دەسەڵاتدارانی هەرێم لەوەوە سەرچاوەی گرتبێت ، کە ژیان و ماڵ و سامانی خۆیان و کەسوکار و دارودەستەکایان هاوشێوەی شێخ و میرەکانی دوبەی و وڵاتانی کەنداوی عەرەبی لێدەکەن ، ئەوا بانگەشە و بەڵێنەکەیان ڕاست دەرچووە و لەڕووی خۆشگوزەرانی و بوون بە خاوەن کۆمپانیای مەزن و ملیارلێر هیچیان کەمتر نیە لە شێخەکانی دوبەی ، لێ ژیانی بارودۆخی خەڵکیان بە جۆرێک لێکردووە کە هاوشێوە بێت لەگەڵ ژیانی باردۆخی هەرە شوێنەدواکەوتووەکانی دونیا ، لەگەڵ ئەوەی دانیشتوانی ئەم هەرێمە ژیان لەسەر خاکێک بەڕێدەکەن ، کە دەریایێک لە نەوت و گازی سروشتی و جۆرەها مادەی کانزایی بەنرخ لە خۆدەگرێت ، بەڵام لەگەڵ ئەوەشدا تا ئێستا هاوڵاتیان لە باردۆخێک دا دەژین کە جۆرەها قەیرانی دروستکراو و کێشەو گرفت بەرۆکی گرتوون ، بەجۆرێک هەرچۆنێک سەیری باردۆخی ژیان بکەین لە هەرێمی کوردستان ، ئەوا دەبینین ڕۆژ لە دوای ڕۆژ لەهەنگاونانداین بۆ دواوە و لە جێگای بوون بە دوبەیەکی تر هەنگاو دەنێین بۆ بوون بە دارفورێکی تر…\nPrevious مەترسیەکانی بەردەم چەسپاندنی دەستوری تورکیا …. ئەرکان محمد\nNext گاڵته‌جاڕی … سه‌ردار جاف\nماچی شەوشاد ….حـه‌مه هـیوا